hotchpotch/miracl-hf-unified huggingface dataset:
কম্পিউটার সিটি (গান)
কম্পিউটার সিটি হলো জাপানের সঙ্গীত দল পারফিউম-এর অ্যালবাম পারফিউম: কম্প্লিট বেস্ট-এর একটি গান। এই গানটি ২০০৬ সালে অ্যালবামের দ্বিতীয় গান হিসেবে মুক্তি পায়। মুক্তির পরে গানটি সঙ্গীত সমালোচকদের দ্বারা প্রশংসিত হয়। কিছু সঙ্গীত সমালোচকগণ গানটিকে পারফিউমের সর্বচ্চ ভালো গানগুলোর একটি বলে মনোনীত করেন।
কম্পিউটার সিটি গানটি লিখেছেন, রচনা করেছেন এবং প্রযোজনা করেছেন জাপানি সঙ্গীত শিল্পী ইয়াসুতাকা নাকাতা। গানটি ধারণ করা হয় ২০০৫ সালে টোকিওর কন্টমোড স্টুডিওসে। গানটি অ্যালবামের দ্বিতীয় গান হিসেবে ২০০৬ সালের ১১ জানুয়ার মুক্তি পায়।
ড্যাফনি দ্যু মারিয়েই
ডেইম ড্যাফনি দ্যু মারিয়েই, লেডি ব্রাউনিং DBE (; ১৩ মে ১৯০৭ - ১৯ এপ্রিল ১৯৮৯) ছিলেন একজন ইংরেজ লেখিকা এবং নাট্যকার।
যদিও তাকে ভালোবাসার উপন্যাসের রচয়িতা বলে শ্রেণিভুক্ত করা হয়, তার গল্পগুলোতে খুব কম সময়েই শুভ সমাপ্তি দেখা যায়। যা অস্বাভাবিক আবহ সম্পন্ন "বিষন্ন এবং স্পন্দনশীল," হিসেবে বর্ণিত হয়েছে। বহুলবিক্রিত কাজগুলো যদিও প্রথমদিকে সমালোচকদের কাছে গুরুত্বপূর্ণ মনে হয় নি, কিন্তু সেগুলো শুরু থেকে তার গল্প বলার শৈলীর জন্য প্রশংশা কুড়িয়েছে। অনেকগুলো থেকেই সাফল্যের সাথে চলচ্চিত্র নির্মাণ করা হয়েছে; যেমন: "রেবেকা", "মাই কাজিন রেচেল" ও "জ্যামাইকা ইন" এবং ছোটগল্প "দ্য বার্ডস" ও "ডোন্ট লুক নাও/নট আফটার মিডনাইট"।
দ্যু মারিয়েই তার জীবনের অধিকাংশ সময় কর্নওয়াল-এ কাটিয়েছেন, যেখানে তার লেখা সিংহভাগ কাহিনীই সংঘটিত হয়েছে। তার লেখা উপন্যাসগুলো যতই সুনাম বয়ে আনতে থাকে, তিনি ততই নিজেকে মানুষের কাছ থেকে গুটিয়ে নিতে থাকেন।
তার বাবা ছিলেন অভিনেতা/ম্যানেজার স্যার জেরাল্ড দ্যু মারিয়েই, মা মঞ্চ অভিনেত্রী ম্যুরিয়েল বিউমন্ট এবং পিতামহ জর্জ দ্যু মারিয়েই ছিলেন একজন কার্টুনিস্ট ও লেখক।
প্রখ্যাত অভিনেতা-ম্যানেজার স্যার জেরাল্ড দ্যু মারিয়েই এবং অভিনেত্রী ম্যুরিয়েল বিউমন্ট-এর
মেঝ মেয়ে ড্যাফনি দ্যু মারিয়েই, লন্ডনে জন্মগ্রহণ করেন।
তার আত্মীয়স্বজনরা যথেষ্ট বিখ্যাত ছিলেন এবং এই বিখ্যাত পরিবারের সদস্য হবার সুবাদে তিনি সাহিত্য জীবনে প্রতিষ্ঠিত হতে অনেক সুবিধা লাভ করেন।
তার খ্যাতিমান বাবার কারণে, কিশোরী অবস্থায় তিনি বহু প্রখ্যাত নাট্যাভিনেতাদের সাথে দেখা করার সুযোগ পান।
দ্যু মারিয়েই ১৯৮৯ সালের ১৯ এপ্রিল, ৮১ বছর বয়সে, তার কর্নওয়ালের নিজ বাসভবনে মারা যান। তার শবদাহ করা হয় এবং তার ছাই ফাউই, কিলমার্থ, কর্নওয়ালের পর্বতগাত্র থেকে ছড়িয়ে দেওয়া হয়।
রলফ উইলিয়াম ল্যান্ডাওয়ার
রলফ উইলিয়াম ল্যান্ডাওয়ার একজন জার্মান-আমেরিকান পদার্থবিজ্ঞানী।
ল্যান্ডাওয়ার ১৯২৭ সালের ৪ ফেব্রুয়ারি জার্মানির স্টুটগার্টে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৪৫ সালে ব্যাচেলর্স এবং ১৯৫০ সালে পিএইচডি ডিগ্রি অর্জন করেন। তিনি নাসায় দুই বছর কাজ করেন এবং পরবর্তীতে আইবিএম এ যোগদান করেন।
লেসলি আলেক্সান্ডার গেডস
লেসলি আলেক্সান্ডার গেডস একজন তড়িত প্রকৌশলী এবং শারীরতত্ত্ববিদ।
গেডস ১৯২১ সালের ২৪ মে স্কটল্যান্ডে জন্মগ্রহণ করেন। তিনি ম্যাকগিল বিশ্ববিদ্যালয় থেকে তড়িত প্রকৌশলে ব্যাচেলর্স এবং মাস্টার্স ডিগ্রি অর্জন করেন। তিনি বেলর কলেজ অব মেডিসিন থেকে শারীরতত্ত্বে পিএইচডি ডিগ্রি অর্জন করেন। তিনি ম্যাকগিলে তড়িত প্রকৌশল এবং নিউরফিজিওলজি এর ইন্সট্রাক্টর ছিলেন। তিনি ইউনিভার্সিটি অব টেক্সাস ডেন্টাল ব্রাঞ্চ এর শারীরতত্ত্বের অ্যাডজাঙ্কট অধ্যাপক এবং টেক্সাস এ অ্যান্ড এম ভেটেরিনারি কলেজের শারীরতত্ত্বের অ্যাডজাঙ্কট অধ্যাপক ছিলেন। তিনি বেলর কলেজ অব মেডিসিনে শারীরতত্ত্বের অধ্যাপক এবং বায়োমেডিক্যাল ইঞ্জিনিয়ারিং ডিভিশনের পরিচালক হিসেবে কাজ করেন। তিনি ১৯৭৪ সালে পারডু বিশ্ববিদ্যালয় এ যোগদান করেন। তিনি এখানে বায়োইঞ্জিনিয়ারিং এর অধ্যাপক এবং হিলেনব্র্যান্ড বায়োমেডিক্যাল ইঞ্জিনিয়ারিং সেন্টার এর পরিচালক ছিলেন। তিনি ২২টি প্যাতেন্টের অধিকারী। তিনি ১৯৮৫ সালে টরোন্টো বিশ্ববিদ্যালয়]] এ যোগদান করেন।
মোহাম্মদ আব্দুল হামিদ মিয়া
কৃষিবিদ মোহাম্মদ আব্দুল হামিদ মিয়া হলেন একজন প্রখ্যাত বাংলাদেশী কৃষিবিদ ও গবেষক। গবেষণা ও প্রশিক্ষণে অনন্য অবদানের জন্য ২০১৩ সালে তিনি স্বাধীনতা পুরস্কার লাভ করেন।
বাংলাদেশ কৃষি গবেষণা কাউন্সিলের চেয়ারম্যান হিসাবে তিনি দায়িত্ব পালন করেছে।
তিনি গবেষণা ও প্রশিক্ষণে অনন্য অবদানের স্বীকৃতি স্বরূপ ২০১৩ সালে স্বাধীনতা পুরস্কার লাভ করেন।
ভুট
ভুট হচ্ছে নেটওয়ার্ক ১৮ মিডিয়া, ভায়াকম ১৮-এর একটি ডিজিটাল হাত। এটি ২০১৬ সালের মার্চে চালু করা হয়েছে। এটি ভায়াকম ১৮-এর বিজ্ঞাপন নেতৃত্বাধীন চাহিদা ভিডিওমূলক মাধ্যম, যেটি অ্যাপরূপে অ্যাপলে এবং এনড্রয়েড ব্যবহারকারীদের জন্য ব্যবহারযোগ্য করা হয়েছে। একই সাথে এটির অন্য একটি সংস্করণ ডেস্কটপ ব্যবহারকারীদের জন্য ব্যবহারযোগ্য করা হয়েছে।
বর্তমানে শুধুমাত্র ভারতে অবস্থানকারীরা ভুট ব্যবহার করতে পারছেন। ভুটে বর্তমানে প্রায় ২৮,০০০ ঘণ্টারও বেশী সময়ের ভিডিও পাওয়া যাচ্ছে যার মধ্যে ভায়াকম ১৮-এর অন্যতম জনপ্রিয় চ্যানেল: এমটিভি ইন্ডিয়া, নিকিলোডিয়ান ইন্ডিয়া এবং কালারসের অনুষ্ঠানগুলো বিদ্যমান।
ভুট নেটওয়ার্ক ১৮-এর মালিকানাধীন ১১টি চ্যানেলের অনুষ্ঠান প্রচার করে। চ্যানেলগুলো হলো: কালারস বাংলা, কালারস গুজরাটি, কালারস, কালারস ইনফিনিটি, কালারস কন্নড়, কালারস মারাঠি, কালারস সুপার, কমেডি সেন্ট্রাল ইন্ডিয়া, এমটিভি ইন্ডিয়া, নিকিলোডিয়ান ইন্ডিয়া এবং ভিএইচ১ ইন্ডিয়া। ভুট বলিউডের বিভিন্ন চলচ্চিত্রও প্রচার করে। এছাড়াও এতে ভুট দ্বারা প্রযোজিত বেশ কয়েকটি মূল অনুষ্ঠানও প্রচার করে।
জাম্প (গান)
জাম্প আমেরিকান সঙ্গীত শিল্পী ম্যাডোনা-এর দশম অ্যালবাম কনফিউসন অন অ ডান্স ফ্লোর-এর একটি গান। গানটি অ্যালবামটির তৃতীয় গান হিসেবে বের করা জন্য তৈরি করা হয়। কিন্তু তার পরে গেট টুগেদার গানটি তৃতীয় গান হিসেবে গ্রহণ করা হয় এবং এই গানটি চতুর্থ গান হিসেবে বের করা হয়। মুক্তি পাওয়ার পরে গানটি বেশ প্রশংসিত হয় এবং বাণিজ্যিকভাবেও বেশ সাফল্য লাভ করে।
জাম্প গানটি তৈরি করার জন্য প্রথম চিন্তা করেন ম্যাডোনা-এর একজন সহসঙ্গীত শিল্পী এবং তিনিই ম্যাডোনাকে গান তৈরিক কথা বলেন। গানটি তৈরির পরে ১২ জুলাই ২০০৬ বিলবোর্ড গানটিকে কনফিউসন অন আ ডান্স ফ্লোঠ অ্যালবামের চতুর্থ গান হিসেবে নিশ্চিত করে। অবশেষে জাম্প গানটি ২০০৬ সালের ৩১ অক্টবর মুক্তি পায়।
মোহাম্মদ হোসেন মণ্ডল
কৃষিবিদ মোহাম্মদ হোসেন মণ্ডল (১৯৩৫ - ১৯ জুন ২০১৭) হলেন একজন প্রখ্যাত বাংলাদেশী কৃষিবিদ ও গবেষক। গবেষণা ও প্রশিক্ষণে অনন্য অবদানের জন্য ২০১৫ সালে তিনি স্বাধীনতা পুরস্কার লাভ করেন।
তার গ্রামের বাড়ি গাইবান্ধা জেলার পলাশবাড়ী উপজেলার টেংরা গ্রামে। তার দুটি পুত্র সন্তান রয়েছে।
বাংলাদেশ কৃষি গবেষণা ইনস্টিটিউটের মহাপরিচালক হিসাবে তিনি দায়িত্ব পালন করেছে।
তিনি গবেষণা ও প্রশিক্ষণে অনন্য অবদানের স্বীকৃতি স্বরূপ ২০১৫ সালে স্বাধীনতা পুরস্কার লাভ করেন।
মানিক চৌধুরী
কমান্ড্যান্ট মানিক চৌধুরী (২০ ডিসেম্বর ১৯৩৩ - ১০ জানুয়ারি ১৯৯১) হলেন একজন প্রখ্যাত বাংলাদেশী রাজনীতিবিদ ও মুক্তিযোদ্ধা। স্বাধীনতা ও মুক্তিযুদ্ধে অসাধারণ অবদানের জন্য তিনি ২০১৫ সালে স্বাধীনতা পুরস্কার লাভ করেন।
তিনি ১৯৩৩ সালের ২০ ডিসেম্বর হবিগঞ্জ জেলার বাহুবল উপজেলায় জন্মগ্রহণ করেন। তার সন্তান এডভোকেট আমাতুল কিবরিয়া কেয়া চৌধুরী সংসদ সদস্য হিসাবে হবিগঞ্জ জেলার প্রতিনিধিত্ব করেন।
বৃহত্তর সিলেটে মুক্তিযুদ্ধ পরিচালনায় বিশেষ ভূমিকা রাখেন তিনি; মুক্তিযুদ্ধের সম্মুখ সমরে সরাসরি অংশগ্রহণের পাশাপাশি মুক্তিযোদ্ধাদেরও সংগঠিত করেন তিনি।
মুক্তিযুদ্ধে অংশ গ্রহণ করতে অস্ত্রের প্রয়োজন তার নেতৃত্বে হবিগঞ্জ সরকারি অস্ত্রাগার লুট করা হয় এবং এপ্রিলের প্রথম দিকে সরাসরি অংশ নেন সিলেট অঞ্চলের সবচেয়ে রক্তক্ষয়ী ও বড় যুদ্ধ হিসাবে পরিচিত শেরপুর-সাদিপুর যুদ্ধে। সম্মুখ সমরে অংশ নেয়ার পাশাপাশি ৩ নং ও ৪ নং সেক্টরে সৈন্য, অস্ত্র, খাদ্য সরবরাহসহ ভারতের খাৈয়াই ও কৈলাশহরের মুক্তিযোদ্ধাদের যুদ্ধ প্রশিক্ষণের দায়িত্ব পালন করায় মুক্তিযুদ্ধকালীন সময়ে চীফ অব স্টাফ মেজর জেনারেল এম. এ. রব তাকে সিভিলিয়ান হওয়া সত্ত্বেও “কমান্ড্যান্ট” উপাধিতে ভূষিত করেন।
তিনি ১৯৭০ সালের সাধারণ নির্বাচনে হবিগঞ্জ থেকে এম.এন.এ. এবং ১৯৭৩ সালে আওয়ামী লীগের মনোনয়নে সংসদ সদস্য নির্বাচিত হওয়ার পাশাপাশি ছিলেন হবিগঞ্জ মহুকুমার গভর্ণরও। তিনি আওয়ামী লীগের কেন্দ্রীয় কার্যনির্বাহী সংসদের কৃষি বিষয়ক সম্পাদক ছিলেন। বঙ্গবন্ধু হত্যাকাণ্ডের পর প্রতিবাদের জন্য মানিক চৌধুরীকে গ্রেপ্তার করে চার বছর কারারুদ্ধ করে রাখা হয়।
তিনি অসুস্থ হয়ে পড়লে প্রয়োজনীয় অর্থের অভাবে যথাযথ চিকিৎসা, এমনকি একজন মুক্তিযোদ্ধা হয়েও পিজি হাসপাতালে কোনো ওয়ার্ডে একটি সিট বরাদ্দ পাননি। এমতাবস্থায় ১৯৯১ সালের ১০ জানুয়ারি তিনি মৃত্যুবরণ করেন।
“শ্যামল” প্রকল্পের জন্য তিনি ১৯৭৪ সালে বঙ্গবন্ধু শেখ মুজিবর রহমান এর নিকট থেকে “বঙ্গবন্ধু কৃষি পদক” গ্রহণ করেন।
স্বাধীনতা ও মুক্তিযুদ্ধে অনন্য অবদানের স্বীকৃতি স্বরূপ তাকে ২০১৫ সালের “মরণোত্তর” স্বাধীনতা পুরস্কার প্রদান করা হয়।
ঊর্মিলা (দ্ব্যর্থতা নিরসন)
ঊর্মিলা সংস্কৃত মহাকাব্য "রামায়ণের" একটি প্রধান চরিত্র।
ঊর্মিলা এছাড়াও বোঝাতে পারে:
তালেশ্বর শিবমন্দির
তালেশ্বর শিব মন্দির ভারতের ওড়িশা রাজ্যের ভুবনেশ্বরে অবস্থিত একটি হিন্দু মন্দির।
তালেশ্বর শিব মন্দির ভুবনেশ্বরের পুরাতন শহরের পরশুরামেশ্বর মন্দির থেকে বেতাল মন্দিরে যাওয়ার পথে কেদার গৌরী রাস্তার বাম দিকে অবস্থিত। মন্দিরটির ৯০ মি. পশ্চিমে কেদারগৌরী মন্দির, ২০০ মি. উত্তরে অনন্তবাসুদেব মন্দির এবং ৫০ মি. পূর্বে উত্তরেশ্বর মন্দির অবস্থিত। মন্দিরটি পূর্বমুখী। মন্দিরটির অধিষ্ঠাতা দেবতা চক্রাকার যোনীপিঠের উপর শিবলিঙ্গ। বর্তমান মন্দিরটি পুরোটাই সংস্কারসাধন করা হয়েছে।
মন্দিরটি এককমালিকানাধীন এবং বর্তমানে শ্রী সুদর্শন পান্ডা এবং তার পরিবার এটা দেখাশুনা করেন। তিনি কেদার গৌরী চকে বাস করেন।
মন্দিরটির নির্মাণশৈলী থেকে ধারণা করা হয় এটা অষ্টম শতকে নির্মিত। 
মন্দির ভবনটি রেখা দেউল ধরণের কিন্তু বর্তমানে এর উপরিকাঠামোর কোন অস্তিত্ব নেই। মন্দির চত্বরটি ল্যাটেরাইট ব্লক দিয়ে ঘেরা। মন্দির চত্বরের দেয়ালের পরিমাপ হচ্ছে ৩২ মিটার দৈর্ঘ্যে, ১৬.৬০ মি. প্রস্থে, ২.০০৩৯৮ মি. উঁচু এবং গড়ে ০.৩০ মিটার পুরু। দক্ষিণ পূর্ব কোণায় একটি পাথরে বাধানো প্রাচীন কুয়া আছে যা বিমান থেকে ৬ মি. দূরে অবস্থিত। কুয়াটির মুখের পরিমাপ ২.৬ বর্গমিটার।
মন্দিরটি নিচু বর্গাকার বেদীর উপর দাঁড়িয়ে আছে যার পরিমাপ ৩.৫০ বর্গমিটার এবং উচ্চতা ০.৪৫ মিটার। মন্দিরটিতে তিন বর্গমিটারের একটি বিমান আছে। মন্দিরটির তলা থেকে উপর পর্যন্ত একটাই বড়া অংশ আছে। এতে মস্তক অনুপস্থিত। ২.২০ মি. বড়’র তিনটি অংশ পভগ (০.৬৫মি.) , জঙ্ঘ (১.৩০ মি.) এবং বারান্দা (০.২৫ মি.)।
তিনপাশে কুলুঙ্গি আছে যার প্রতিটির পরিমাপ ০.৮৫ মি. উচ্চতা, ০.৪৫ মি. প্রস্থ এবং ০.২৪ মি. চওড়া। এগুলোতে সাম্প্রতিক সময়ের ক্ষুদ্র মূর্তি রাখা আছে। মন্দিরের সব থেকে আকর্ষণীয় দেবতা হচ্ছে অজ-একপদ ভৈরব উত্তরের দেয়ালের একটি পার্শ্ব কুলুঙ্গিতে রাখা আছে। দেবতার উপরের ডান হাতে তীর এবং বাম হাতে ত্রিশূল ধরা। নিচের ডান হাতে বারদা মুদ্রা এবং বাম হাতে জপমালা ধরা। দেবতার মাথায় জটামুকুট পরা। কুলুঙ্গির ডান কোনায় একটি পুরুষ মূর্তি অঞ্জলী মুদ্রায় বসে আছে।
মন্দিরের বড় চৈত্য মোটিফে অলংকৃত ছিলো। পভগ অংশের খুরা অংশ সাধারণ, খুম্বা অংশ হাতি, সিংহ দিয়ে সজ্জিত এবং পাতা অংশ চৈত্য মোটিফে সজ্জিত।
দরজার চৌকাঠ ১.৮০ মি. এবং ১.১৫ মি. চওড়া। চৌকাঠের নিচে দ্বারপাল কুলুঙ্গি আছে যেখানে রক্ষী দ্বারপাল অধিষ্ঠান করছে। ডান পাশের কুলুঙ্গিতে চার হাত যুক্ত দ্বারপালের হাতে অক্ষমালা, পদ্ম ডাঁটা, ত্রিশুল এবং বারদা মুদ্রা শোভা পাচ্ছে। মূর্তিটি উপবীত, পদ্ম কুণ্ডল এবং জটামুকুট পরে আছে। দ্বারপালের কাছে দুটি পুরুষ মূর্তি আছে। একজন ত্রিশুলের ডান্ডা ভালোভাবে ধরে আছে এবং অন্যজন অঞ্জলি মুদ্রায় বসে আছে। বাম পাশের অংশ নতুন সংযোজন যা খুবই সাধারণ। দ্বারপাল কুলুঙ্গির পিছে নদীদেবী কুলুঙ্গি যেখানে যমুনা আছে যার মাথায় একজন নারী ছাতা ধরে আছে। ললাটবিম্বতে গজলক্ষ্মী পদ্মাসনে বসে আছে যার উভয়পাশে পূর্ণফোটা পদ্মের উপরে দুটি হাতি দাঁড়িয়ে আছে। দেবীর ডান হাতে পদ্মকুড়ি এবং বাম হাতে বারদামুদ্রা।
চৌকাঠের উপরে ১.৬৫ মি. উপবৃত্তে অষ্টগ্রহ পদ্মাসনে বসে আছেন। এখানে কেতু অনুপস্থিত। মন্দির। মন্দিরটি বর্তমানে পূজা অর্চনার কাজে ব্যবহৃত হয়। পূর্বে এর ব্যবহার সম্পর্কে কোন তথ্য পাওয়া যায় না। সাম্প্রতিক সংস্কারকাজের আগে এটা ধ্বংসাবশেষ ছিলো।
রেইন (গান)
রেইন আমেরিকান সঙ্গীত শিল্পী ম্যাডোনা-এর পঞ্চম অ্যালবাম ইরোটিকা-এর একটি গান। এই গানটি ১৯৯২ সালে নিউ ইয়র্কের সাউন্ড ওয়ার্কস স্টুডিওতে ধারণ করা হয় এবং ১৯৯৩ সালে গানটি মুক্তি পায়। আন্তর্জাতিকভাবে এটি ইরোটিকা আলবামের পঞ্চম গান হিসেবে মুক্তি পেলেও উত্তর আমেরিকাসহ কিছু দেশে এটি অ্যালবামের চতুর্থ গান হিসেবে মুক্তি পায়। মুক্তির পরে গানটি সঙ্গীত সমালোচকদের দ্বারা বেশ প্রশংসিত হয় এবং সব দেশেই বাণিজ্যিক সাফল্য লাভ করে।
রেইন গানটি ম্যাডোনা-এর পঞ্চম স্টুডিও অ্যালবাম ইরোটিকার পঞ্চম গান হিসেবে ১৯৯৩ সালের ৬ জুলাই বের হয়। তবে এই গানটির পূর্ববর্তী গান ফেভার বাণিজ্যিকভাবে যুক্তরাষ্ট্র ও কানাডাসহ কিছু দেশে মুক্তি না পাওয়ার কারণে এই গানটি অ্যালবামের চতুর্থ গান হিসেবে ঐ দেশগুলোতে মুক্তি পায়।
রে অব লাইট (গান)
রে অব লাইট আমেরিকান সঙ্গীত শিল্পী ম্যাডোনা-এর একটি গান। এই গানটি ম্যাডোনার সপ্তম অ্যালবাম রে অব লাইট-এর শিরোনাম সঙ্গীত। ১৯৯৮ সালে এটি অ্যালবামটির দ্বিতীয় গান হিসেবে মুক্তি পায়। মুক্ত পাওয়ার পরে এটি ব্যাপকভাবে প্রশংসিত হয়। কিছু সঙ্গীত সমালোচকরা গানটিকে ১৯৯০-এর দশকের শ্রেষ্ঠ গানগুলোর একটি বলে মনোনীত করেন।
রে অব লাইট গানটি প্রযোজনা করেছেন ম্যাডোনা ও উইলিয়াম অরবিট এবং লিখেছেন ম্যাডোনা ও উইলিয়াম অরবিটসহ পাঁচজন গীতিকার। গানটি ধারণ করা হয় রে অব লাইট অ্যালবামের অন্য গানের মতোই ক্যালিফোর্নিয়ার লারাবী নর্থ স্টুডিওতে। গানটি ১২ মে ১৯৯৮ এমটিভি লাইভ টেলিভিশনে সর্বপ্রথম দেখানো হয়।
শহীদ সালাম স্টেডিয়াম
শহীদ সালাম স্টেডিয়াম নামেও পরিচিত ভাষা শহীদ আব্দুস সালাম স্টেডিয়াম টি বাংলাদেশের ফেনীতে অবস্থিত একটি ফুটবল স্টেডিয়াম।১৯৫২ সালে বাংলা ভাষা আন্দোলনে শহীদ হওয়া আব্দুস সালামের সম্মানে নামকরণ করা হয়।এটা বাংলাদেশের ফুটবল ক্লাব ফেনী সকার ক্লাবের হোম গ্রাউন্ড।
বাধা (চলচ্চিত্র)
বাধা ২০০৫ সালে মুক্তিপ্রাপ্ত বাংলাদেশি রোম্যান্টিক চলচ্চিত্র। এটি পরিচালনা করেছেন পরিচালক জুটি শাহীন-সুমন। এতে প্রধান চরিত্রে অভিনয় করেছেন রিয়াজ, পূর্ণিমা, শাকিব খান এবং মনোয়ার হোসেন ডিপজল। এটি ২০০৪ সালে মুক্তিপ্রাপ্ত তেলেগু চলচ্চিত্র আর্য-এর পুনঃনির্মাণ। ছবিটি ব্যবসা সফল হয়।
"বাধা" চলচ্চিত্রের সুর ও সঙ্গীত পরিচালনা করেছেন এবং গীত রচনা করেছেন আহমেদ ইমতিয়াজ বুলবুল। গানে কণ্ঠ দিয়েছেন কনক চাঁপা, বেবী নাজনীন, সামিনা চৌধুরী, অনিমা ডি কস্টা, মনির খান, আসিফ আকবর, পলাশ।
সুরকার
সুরকার হল যিনি কোনো সঙ্গীতের সুর তৈরী করেন বা লেখেন;তা হতে পারে কন্ঠসঙ্গীত(গায়কের ক্ষেত্রে),বাদ্যসঙ্গীত (বাদ্যবাদকের ক্ষেত্রে)।অর্থাত্‍ সঙ্গীতটি কীভাবে গাওয়া হবে, কোথায় টান দিতে হবে, কোথায় থামতে হবে তা যিনি রচনা করেন তিনিই মূলত সুরকার।তবে বিস্তৃতভাবে যিনি কোনো সঙ্গীতের বাদ্যযন্ত্র(যেমনঃগিটার,তবলা,ঢোল,বাঁশি ইত্যাদি) বাজান বা তাতে অবদান রাখেন তাকেও সুরকার বলা হয়।
খুলনা রেলওয়ে স্টেশন
খুলনা রেলওয়ে স্টেশন বা খুলনা স্টেশন হল বাংলাদেশের দক্ষিণ-পশ্চিম অংশে অবস্থির খুলনা বিভাগের প্রধান শহর ও সদর এবং দেশের তৃতীয় বৃহত্তম মহানগর খুলনার প্রধান রেল স্টেশন। রেল স্টেশনটি যশোর শহরের সঙ্গে খুলনা-যশোর রেল লিংকের দ্বারা যুক্ত। খুলনা স্টেশন থেকে বাংলাদেশের বিভিন্ন শহরে রেল চলাচল করে। অতীতে খুলনা রেল স্টেশনের দ্বারা খুলনা শহর তৎকালিন বাংলার বৃহত্তম মহানগর কলকাতার সঙ্গে যুক্ত ছিল। এই স্টেশন থেকে কলকাতার সঙ্গে রেল পরিসেবা ১৯৫৬ সালে বন্ধ হয়ে যায়। স্টেশনটি খুলনা শহরের অন্তঃনগরী রেল পরিসেবা প্রদান করে।
খুলনা রেল স্টেশনটি ব্রিটিশ ভারতে নির্মিত হয়েছিল। স্টেশনটি শিয়ালদহ-যশোর-খুলনা রেল পথের প্রান্তীক স্টেশন ছিল। এই রেল পথে বরিশাল এক্সপ্রেস শিয়ালদহ থেকে খুলনা পর্যন্ত, ভায়া পেট্রাপোল-বেনাপোল। হয়ে চলাচল করতো। ১৯৫৬ সালে ভারত-পাকিস্থানের যুদ্ধের জন্য রেল চলাচল বন্ধ হয় খুলনা থেকে কলকাতা পর্যন্ত।
শাহ আলম
মোহাম্মদ শাহ আলম (৫ মে ১৯৫৮ - ২৯ মে ১৯৮৯) হলেন একজন কৃতি বাংলাদেশী ক্রীড়াবিদ। তিনি টানা দু'বার সাফ গেমসে দ্রুততম মানব হওয়ার গৌরব অর্জন করেন।
শাহ আলমের জন্ম ১৯৫৮ সালের ৫ মে মেহেরপুর জেলার গাংনী উপজেলার সাহেবনগর গ্রামের এক দরিদ্র কৃষক কবির হোসেনের পরিবারে।
দারিদ্রতার কারনে শাহ আলমের শিক্ষাজীবন দীর্ঘায়িত হয়নি; মাত্র দশম শ্রেণিতে পড়াকালীন তিনি বাংলাদেশ সেনাবাহিনীতে সিপাহী পদে যোগদান করেন।
১৯৮৪ সালের বাংলাদেশ গেমসে সেনাবাহিনীর হয়ে ২০০ মিটারে স্বর্ণ এবং ১০০ মিটারে ব্রোঞ্জ জিতলেও পরের বছর থেকে ১৯৮৮ সাল পর্যন্ত টানা চার বছর দ্রুততম মানব হন শাহ আলম। একমাত্র স্প্রিন্টার হিসাবে তিনিই দু'দুবার দক্ষিণ এশিয়ার দ্রুততম মানবের খেতাব অর্জন করেন ১৯৮৫ এবং ১৯৮৭ সালের সাফ গেমসে। ১৯৮৮-এর সিউল অলিম্পিকে বাংলাদেশ দলের প্রতিনিধিত্ব করেন শাহ আলম।
১৯৮৯ সালের ২৯ মে বেইজিং এশিয়াডের জন্য জাতীয় দলের ক্যাম্পে যোগ দিতে মোটরসাইকেলে মেহেরপুর থেকে ঢাকায় ফেরার পথে পাবনার বেড়ার দাড়িয়াপুরে তেলবাহী ট্রাকের ধাক্কায় ছিটকে পড়ে গুরুতর আহত হয়ে সাড়ে চার ঘণ্টা পর শেষ নিঃশ্বাস ত্যাগ করেন তথনকার দেশসেরা অ্যাথলেট মোহাম্মদ শাহ আলম।
ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯১ সালে স্বাধীনতা পুরস্কার লাভ করেন।
ডিন হ্যাডলি
ডিন ওয়ারেন হ্যাডলি (; জন্ম: ২৭ জানুয়ারি, ১৯৭০) ওরচেস্টারশায়ারের নর্টনের স্টোরব্রিজ এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে কেন্ট ও মিডলসেক্সের প্রতিনিধিত্ব করেছেন তিনি। দলে তিনি মূলতঃ বোলার হিসেবে খেলতেন। ডানহাতে ফাস্ট-মিডিয়াম বোলিংয়ের পাশাপাশি ডানহাতে ব্যাটিংয়ে পারদর্শিতা দেখিয়েছেন ডিন হ্যাডলি।
এক সুপরিচিত ক্রিকেট পরিবার থেকে এসেছেন ডিন হ্যাডলি। রন হ্যাডলি তার বাবা ও জর্জ হ্যাডলি তার দাদা ছিলেন। বাবা ও দাদার পর প্রথম টেস্ট ক্রিকেটার তিনি। জর্জ হ্যাডলি ও রন হ্যাডলি ওয়েস্ট ইন্ডিজের পক্ষে যথাক্রমে ২২ টেস্টে ও ২ টেস্টে অংশগ্রহণ করেছেন। টেস্ট ক্রিকেটের ইতিহাসে এটিই প্রথম ঘটনা যেখানে ধারাবাহিকভাবে একই পরিবারের তিনটি প্রজন্ম অংশ নিয়েছে।
ওল্ড সুইনফোর্ড হসপিটালে অধ্যয়ন শেষে রয়্যাল গ্রামার স্কুল ওরচেস্টারে পড়াশোনা করেন। সেখানেই রাগবি ইউনিয়ন ও ক্রিকেটে দক্ষতা প্রদর্শন করেন তিনি।
১৯৮৯ সালে ওরচেস্টারশায়ারের দ্বিতীয় একাদশ দলের পক্ষে খেলেন। স্টাফোর্ডশায়ারের নিউক্যাসল-আন্ডার-লাইমের ঠিক বাইরে লেসেটভিত্তিক লেসেট ক্রিকেট ক্লাবের পক্ষে পেশাদার ক্রিকেটে অংশগ্রহণ করেন। মিডলসেক্সে চলে যাবার পর ১৯৯১ সালে বড়দের ক্রিকেটে অভিষেক ঘটে তার। ১৯৯৩ সালে তিনি পুণরায় কেন্টে চলে যান।
১৪ সেপ্টেম্বর, ১৯৯৬ তারিখে এক ইংরেজ কাউন্টি মৌসুমে তিনটি হ্যাট্রিক করে বিশ্বরেকর্ডের সমকক্ষ হন। ক্যান্টারবারিতে হ্যাম্পশায়ারের বিপক্ষে তিনি এ কৃতিত্ব অর্জন করেন। এরপূর্বে ১৯২৪ সালে চার্লি পার্কার ও ১৯৬৩-৬৪ মৌসুমে জে.এস. রাও তিনটি হ্যাট্রিক করেছিলেন।
কেন্টে অবস্থানকালে ইংল্যান্ড ক্রিকেট দলের পক্ষে খেলার জন্য মনোনীত হন। ২৯ আগস্ট, ১৯৯৬ তারিখে পাকিস্তানের বিপক্ষে ওডিআই অভিষেক হয় তার।
৩ জুলাই, ১৯৯৭ তারিখে অস্ট্রেলিয়ার বিপক্ষে তার টেস্ট অভিষেক ঘটে। ঐ দলে ১৯৯৭ থেকে ১৯৯৯ সাল পর্যন্ত খেলেন। তার খেলোয়াড়ী জীবনের অন্যতম সেরা মুহুর্ত ছিল ১৯৯৮ সালে মেলবোর্নের অ্যাশেজ সিরিজের চতুর্থ টেস্টে ম্যান অব দ্য ম্যাচের পুরস্কার লাভ। দ্বিতীয় ইনিংসে ছয় উইকেট তুলে নিয়ে ঐ খেলায় দলকে স্বল্প ব্যবধানে জয়লাভে সহায়তা করেন তিনি। ঐ সফরে এটিই ইংল্যান্ডের একমাত্র জয় ছিল।
আঘাতের কারণে ২০০১ সালে ক্রিকেট থেকে অবসর নেন ডিন হ্যাডলি। বর্তমানে তিনি কেন্টের আপচার্চভিত্তিক আপচার্চ ক্রিকেট ক্লাবের পক্ষে খেলছেন। এছাড়াও, স্ট্যামফোর্ড স্কুলে ক্রিকেট কোচ হিসেবে দায়িত্ব পালন করছেন।
ওয়েস্ট ব্রোমউইচ আলবিওনের একনিষ্ঠ ফুটবল সমর্থক তিনি।
ইস্ট বেঙ্গল এক্সপ্রেস
ইস্ট বেঙ্গল এক্সপ্রেস হল রেলপথে ভারত ও বাংলাদেশের (তারপর পূর্ব পাকিস্তান) মধ্যে রেল পরিষেবা। ১৯৬৫ সালের ভারত-পাকিস্তান যুদ্ধের প্রাদুর্ভাবের সময় রেলওয়ে সংযোগ স্থগিত হয়। 
১৯৬৫ সালের ভারত ও পাকিস্তানের মধ্যে সশস্ত্র সংঘাত শুরুর আগে ভারত ও পূর্ব পাকিস্তানের মধ্যে রেল সংযোগ বিদ্যমান ছিল। দুই দেশের মধ্যে পণ্য ও যাত্রীদের বহনকারী তিনটি ট্রেন চলুছিল: (১) সড়দহ ও গোয়ালন্দ ঘাটের মধ্যবর্তী ভায়া গেদে-দর্শনা (২) ইস্ট বেঙ্গল মেল- শিয়ালদহ ও পার্বতীপুর জংশন ভায়া গেদে-দর্শনা এবং (৩) বরিশাল এক্সপ্রেস- শিয়ালদহ ও খুলনা মধ্যে, ভায়া পেট্রাপোল-বেনাপোল সীলদাহ। 
ইস্টার্ন বেঙ্গল রেলওয়ে ১৮৭১ সালে পদ্মার দক্ষিণের কলকাতায়-গোয়ালন্দ রেলপথ খুলে দেয়। এই রেলপথেই চালু হয় ইস্ট বেঙ্গল এক্সপ্রেস। 
পূর্ববর্তী কয়েক বছরে গোয়ালন্দ ঘাটের গুরুত্ব সম্পর্কে একটি সংক্ষিপ্ত বিবরণ রয়েছে: "কলকাতা থেকে ঢাকা পর্যন্ত রেললাইনটি গোয়ালন্দে শেষ হয়ে যায় এবং সেখানে থেকে নারায়ণগঞ্জ-এর সঙ্গে স্টিমারে যোগাযোগ অব্যাহত রাখা হয়। কলকাতা থেকে রাত্রি সকাল সকালের গোয়ালন্দে এক জমায়েত করে ... এটি (গোয়ালন্দ) পদ্মা, বা গঙ্গা এবং ব্রহ্মপুত্রের সংযোগে অবস্থিত, এবং স্টিমারের দৈনিক পরিষেবা রেল ব্যবস্থার সাথে যুক্ত। নারায়ণগঞ্জ ও চাঁদপুরে এবং মাদারীপুর, বরিশাল, সিলেট ও ​​কাছার স্টিমার সার্ভিসের সাথে। শুকনো মৌসুমে দীঘা ঘাট থেকে পদ্ম পর্যন্ত এবং বর্ষাকালে বরাক এবং ব্রহ্মপুত্র নদ হয়ে ডিগ্রুগড় পর্যন্ত স্টিমার পরিষেবা চালুছিল। যেহেতু এটি দেখা যাবে যে গোলন্দু বাংলার জলপথের মধ্যে একটি অত্যন্ত শক্তিশালী কৌশলগত অবস্থান দখল করে নিয়েছে, এমন একটি অবস্থান যা রেলওয়ে উন্নয়নের চেয়ে অনেক শক্তিশালী হয়েছে। "
ইস্ট বেঙ্গল এক্সপ্রেস কলকাতা শহরের প্রধান রেল স্টেশন শিয়ালদহ থেকে যাত্রা শুরু করতো। এর পর এক্সপ্রেস ট্রেনটি রানাঘাট, গেদে হয়ে বাংলাদঘশের দর্শনা স্টেশনে প্রবেশ করে কুষ্টিয়া রেল স্টেশনোর দিকে অগ্রসর হত। এর পর এক্সপ্রেস ট্রেনটি প্রান্তীক স্টেশন গোয়ালন্দ ঘাটে থামত। ওকই পথে গোয়ালন্দ থেকে কলকাতার শিয়ালদহ স্টেশনে ফিরত ইস্ট বেঙ্গল এক্সপ্রেস।
আতিকুর রহমান
আতিকুর রহমান (জন্ম: ৫ মে ১৯৬৫) হলেন একজন কৃতি বাংলাদেশী ক্রীড়াবিদ। তিনি প্রথম বাংলাদেশী হিসাবে কমনওয়েলথ গেমসে স্বর্ণ পদক জয়ের গৌরব অর্জন করেন।
ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৯৪ সালে স্বাধীনতা পুরস্কার লাভ করেন।
ভূগতিবিদ্যা
ভূগতিবিদ্যা হল ভূপ্রকৃতিবিদ্যার একটি উপক্ষেত্র, যা পৃথিবীর গতিবিদ্যা নিয়ে আলোকপাত করে। খনিজ সংশ্লেষণ কীভাবে ভূত্বকীয় পাত ও ভূতাত্ত্বিক উপাদান, যেমন সমুদ্রতল প্রসরণ, পর্বত গঠন, আগ্নেয়গিরি, ভূমিকম্প, চ্যুতি, এবং অন্যান্য বিষয়াদিতে পরিবর্তিত হয় তা জানার জন্য ভূগতিবিদ্যা পদার্থবিদ্যা, রসায়ন ও গণিত ব্যবহার করে। এটি চৌম্বক ক্ষেত্র, মহাকর্ষ, সিজমিক তরঙ্গ এবং শিলার খনিবিজ্ঞান ও তাদের আইসোটোপ মিশ্রণ পরিমাপ করে অভ্যন্তরীণ কার্যাবলি প্রমাণ করার চেষ্টা করে। ভূগতিবিদ্যার পদ্ধতিসমূহ অন্য গ্রহ অন্বেষণেও ব্যবহৃত হয়।
ভূগতিবিদ্যা মূলত পৃথিবীব্যাপী চলমান বস্তুর প্রক্রিয়ার সাথে সংশ্লিষ্ট। শিলার গলন বা আকৃতি পরিবর্তন এবং চাপ ক্ষেত্রের ফলে এর প্রবাহের কারণে পৃথিবীর অভ্যন্তরে অপসরণ হয়ে থাকে। চাপের বিস্তৃতি এবং বস্তুর ভৌত বৈশিষ্ট্য, বিশেষ করে চাপের শিথিলতার সময় পরিমাপের উপর ভিত্তি করে এই আকৃতি পরিবর্তন হতে পারে চ্যুত, স্থিতিস্থাপক, বা নমনীয়। শিলাসমূহ গাঠনিক ও মিশ্রণগতভাবে বিভিন্ন উপাদানের সমন্বয়ে গঠিত এবং পরিবর্তনশীল চাপের অধীন, ফলে নিকটবর্তী স্থান-সংক্রান্ত এবং সাময়িক নৈকট্যের মধ্যে বিভিন্ন ধরনের আকৃতি পরিবর্তন দেখতে পাওয়া যায়। ভূত্বাত্ত্বিক সময় পরিমাপ ও দৈর্ঘ্যের ক্ষেত্রে ক্রমাগত মাঝারি পরিমাপ ও সম চাপ ক্ষেত্র ব্যবহার সুবিধাজনক।
শিলার ভৌত বৈশিষ্ট্যসমূহ শিলা এবং গঠনের তাপগতিবিদ্যায় অবস্থার উপর নির্ভর করে চাপের হার ও প্রক্রিয়া নিয়ন্ত্রণ করে, যেমন ফলন শক্তি বা সান্দ্রতা। এই ক্ষেত্রে সবচেয়ে গুরুত্বপূর্ণ তাপগতি চলরাশি হল তাপমাত্রা এবং চাপ। উভয়ই গাঢ়ত্বের সঙ্গে বৃদ্ধি পায়, ফলে একটি প্রাথমিক ধারণা হল আকৃতি পরিবর্তনের প্রক্রিয়া গাঢ়ত্বের পরিপ্রেক্ষিতে বোঝা যায়। উচ্চ অশ্মমন্ডলে চ্যুত পরিবর্তন প্রায়ই হয়ে থাকে কারণ কম চাপে শিলাসমূহে অপেক্ষাকৃত কম ভঙ্গুর শক্তি থাকে, একই সময়ে কম তাপমাত্রা নমনীয় প্রবাহের সম্ভাবনা হ্রাস করে। ভঙ্গুর-প্রসারণীয় রূপান্তর অঞ্চলের পরে, প্রসারণীয় পরিবর্তন প্রভাব বিস্তার করে।
পৃথিবীর চাপের পিছনে প্রধান বল প্রদানকারী হল রেডিওআইসোটোপের ক্ষয়, ঘর্ষণ ও অবশিষ্ট তাপের তাপ শক্তি। ভূপৃষ্ঠের শীতলীকরণ ও পৃথিবীতে তাপ উৎপাদন স্বল্প-সুস্থিত তাপের মাত্রা উত্তপ্ত অংশ থেকে তুলনামূলক শীতল অশ্মমন্ডলের সৃষ্টি করে।
সিক্রেট সুপারস্টার
সিক্রেট সুপারস্টার হল একটি ভারতীয় সঙ্গীত-নাট্য চলচ্চিত্র, যেটি রচনা ও পরিচালনা করেছেন অদ্বৈত চন্দন এবং প্রযোজনা করেছেন আমির খান ও কিরন রাও। এর মুল কাহিনী হল একটি মুসলিম বালিকাকে নিয়ে যে কিনা সঙ্গীত শিল্পী হতে চায় এবং এতে মূখ্য চরিত্রে অভিনয় করেছেন জাইরা ওয়াসিম, মেহের ভিজে ও আমির খান।
একটি মুসলমান বালিকা ইনসিয়া (জাইরা ওয়াসিম) এর কাহিনী, যে সঙ্গীত নিয়ে বেশ আগ্রহী এবং গায়িকা হতে চায়।
শান্তিরঞ্জন সোম
শান্তিরঞ্জন সোম (১৯০৬ - ৮ ফেব্রুয়ারি, ১৯৮০) ছিলেন একজন বাঙালি ব্রিটিশ বিরোধী স্বাধীনতা আন্দোলনকারী বিপ্লবী। তিনি ব্রিটিশ ভারতে ঢাকা বিভাগের মুন্সীগঞ্জে জন্মগ্রহণ করেন। তার পিতার নাম ছিল যোগেন্দ্রনাথ সোম।
শান্তিরঞ্জন ছাত্রাবস্থাতে জাতীয়তাবাদী আন্দোলনে যুক্ত হন। ১৯২১ সালে অসহযোগ আন্দোলনে যোগ দিয়ে সরকারী স্কুলের পড়া ছেড়ে জাতীয় বিদ্যালয়ে ভর্তি দেন। বেআইনি বিজ্ঞপ্তি বিলি করার জন্যে গ্রেপ্তার হন তিনি। ১৯২২ সালে মুক্তি পেয়ে অভয় আশ্রমের কর্মী রূপে কাজ করতে থাকেন। ১৯২৯ সালে জীবনলাল চট্টোপাধ্যায়ের বিপ্লবী গোষ্ঠীর সঙ্গে যুক্ত হন ও সশস্ত্র বিপ্লবী আন্দোলনে জড়িয়ে পড়েন। বিভিন্ন বিপ্লববাদী সংগঠনের সাথে তার যোগ ছিল। ১৯৩১ সালে ঢাকা জেলার ম্যাজিস্ট্রেট ডুর্নোকে হত্যার ষড়যন্ত্রে যুক্ত থাকার অভিযোগে পুলিশ তাকে গ্রেপ্তার করে। হিজলী জেলে থাকার সময় সাম্যবাদী মতাদর্শে আকৃষ্ট হন ও কমিউনিস্ট কনসলিডেশন এ যোগ দেন। ১৯৩৭ সালে মুক্তি পেয়ে কমিউনিস্ট আন্দোলনের সাথে যুক্ত থাকেন ১৯৪১ সাল পর্যন্ত। এসময় তিনি পূনরায় কারাবাসও করেন। দেশ বিভাগের পর গ্রেপ্তারি এড়াতে তিনি কলকাতা চলে যান।
শান্তিরঞ্জন সোম কলকাতায় ৮ ফেব্রুয়ারি, ১৯৮০ সালে মারা যান।
রায়পুর-ভিলাই-দুর্গ এক্সপ্রেসওয়ে
রায়পুর-ভিলাই-দুর্গ এক্সপ্রেসওয়ে ২৬.৬ কিলোমিটার দীর্ঘ (১৬.৫ মাইল) উচ্চ গতির শহুরে এক্সপ্রেসওয়ে যা ছত্তিশগড়ের রাজ্যে জাতীয় মহাসড়ক ৬ (এনএইচ -৬) রায়পুর-ভিলাই ও দুর্গকে যুক্ত করে। এক্সপ্রেসওয়েটি ছত্তিশগড়কে ভারতের বিশিষ্ট গুরুত্বপূর্ণ বন্দরগুলির মধ্যে একটি বিশাখাপত্তনামের সঙ্গে সংযুক্ত করে। এক্সপ্রেসওয়েটি দুটি টোল স্টেশন স্থাপন করা হয়েছে, একটি খারুনে - রায়পুর থেকে এক্সপ্রেসওয়ে এন্ট্রি পয়েন্ট এবং অন্যটি কোসনলাতে - দুর্গের দিকে এক্সপ্রেসওয়ে শেষের পয়েন্টে।
ডিএস কনস্ট্রাকশনস লিমিটেড (ডিএসসি) -এর জন্য জাতীয় রাজস্ব কর্তৃপক্ষ কর্তৃক ₹৯৫ কোটি টাকা "রায়পুর-দুর্গ এক্সপ্রেসওয়ে" প্রকল্পের নির্মাণ কাজে প্রদান করা হয়। এক্সপ্রেসওয়ে একটি নির্মাণ-অপারেট-ট্রান্সফার (বিওটি) ভিত্তিতে নির্মিত হয়েছে ১১ বছরের ৯ মাসের ছুটির মেয়াদ, প্রকল্পটির নির্মাণ সময়ের সাথে। কাজটির দ্বারা ছত্তিশগড়ের এনএইচ -৬-এর রায়পুর-দুর্গ বিভাগে বিদ্যমান দুটি-লেনের সড়কপথ চারটি লেনে নির্মান করেছে। এই এক্সপ্রেসওয়েটি রায়পুর ও দুর্গের মধ্যে ভ্রমণের সময় কমেছে।
মোঃ মোশাররফ হোসেন খাঁন
মোঃ মোশাররফ হোসেন খাঁন হলেন একজন কৃতি বাংলাদেশী ক্রীড়াবিদ। তিনি ঢাকা সাফ গেমসে ৫টি স্বর্ণ পদক জয়ের পাশাপাশি সেরা ক্রীড়াবিদ হওয়ার গৌরব অর্জন করেন। '৭০ ও '৮০-র দশকে বাংলাদেশের অন্যতম সেরা এই ক্রীড়াবিদ ইংলিশ চ্যানেলও পাড়ি দিয়েছিলেন।
মোশাররফের বাড়ি মুন্সিগঞ্জ জেলায়। মুন্সিগঞ্জ জেলার টংগীবাড়ী উপজেলার কাঠাদিয়া শিমুলিয়া ইউনিয়নের বারি খান তার পিতা। বর্তমানে যুক্তরাষ্ট্রের ক্যালিফোর্নিয়া রাজ্যের লসঅ্যাঞ্জেলসে স্থায়ীভাবে বসবাসকারী মোশাররফ হোসেন - আনিলা মোশাররফ দম্পত্তির মুশায়রা ও সায়রা নামে দুই কন্যা এবং আসিফ নামে এক পুত্র সন্তান রয়েছে।
ক্রীড়া ক্ষেত্রে অনন্য অবদানের স্বীকৃতি স্বরূপ তিনি ১৯৮৬ সালে স্বাধীনতা পুরস্কার লাভ করেন।
ভারতের এক্সপ্রেসওয়ে
ভারতীয় সড়ক নেটওয়ার্কগুলিতে এক্সপ্রেসওয়েগুলি সর্বোচ্চ শ্রেণীর সড়ক। এই ধরনের সড়ক হল ছয় বা আট লেনের কন্ট্রোল-অ্যাক্সেস মহাসড়কগুলি যেখানে স্লিপ সড়ক ব্যবহার করে প্রবেশ এবং প্রস্থান নিয়ন্ত্রণ করা হয়। বর্তমানে ভারতে প্রায় ১,৪৫৫.4 কিমি এক্সপ্রেসওয়ে চালু আছে। ভারত সরকারের ন্যাশনাল হাইওয়ে ডেভেলপমেন্ট প্রজেক্টটি হাইওয়ে নেটওয়ার্কের সম্প্রসারণের লক্ষ্যে ২০২২ সালের মধ্যে অতিরিক্ত ১৮,৬৩৭ কিমি (১১,৫৮০ মাইল) এক্সপ্রেসওয়ে যোগ করার পরিকল্পনা রয়েছে। রাস্তার পরিবহণ ও মহাসড়কের মন্ত্রণালয়ের অধীনে পরিচালিত ন্যাশনাল এক্সপ্রেসওয়ে অথরিটি অফ ইন্ডিয়া এক্সপ্রেসওয়েগুলির নির্মাণ ও রক্ষণাবেক্ষণের ভারপ্রাপ্ত দায়িত্বে থাকবে। পৃথিবীর এক্সপ্রেসওয়েগুলির সর্বনিম্ন ঘনত্ব ভারতে দেখা যায়।
শুধুমাত্র কার্যকর দৈর্ঘ্য দেখানো হল-
দাওফান্তাস
এই শব্দটি লাতিন ভাষায় আসন্নতাকে ব্যাখ্যা করে, এবং আসন্নতাকে ব্যাখ্যা করতে জনপ্রিয় হয়ে উঠেছে ;যাকে ফাংশনের সর্বোচ্চ সীমা এবং বক্রতার স্পর্শক পেতে পিয়ের দ্য ফের্মা উন্নয়ন করেন।দাওফান্তাস প্রথম গ্রিক গণিতবিদ ছিলেন যিনি ভগ্নাংশকে সংখ্যা হিসেবে উপলব্ধি করেন; এভাবে তিনি ধনাত্মক বাস্তব সংখ্যাগগুলো সহগ এবং সমাধানের আওতায় আনেন।বর্তমানে, দাওফান্তীয় সমীকরণগুলো সাধারণত অখন্ড সহগবিশিষ্ট বীজগাণিতিক সমীকরণ , যার জন্য সমাধানগুলো অখন্ড চাওয়া হয়।
দাওফান্তাসের জীবন সম্পর্কে খুব কমই জানা যায়। তিনি রোমান যুগে,সম্ভবত ২০০ ও ২১৪ এর মাঝামাঝি থেকে ২৮৪ ও ২৯৮ এর মধ্যে,মিশরেরআলেকজান্দ্রিয়ায় বসবাস করতেন।দাওফান্তাসকে ঐতিহাসিকরা বর্ণনা করেছেন হয় গ্রিক হিসেবে,
স্বপ্নেশ্বর শিবমন্দির
স্বপ্নেশ্বর শিবমন্দির ভারতের ওড়িশা রাজ্যের ভুবনেশ্বরের পুরান শহরের গৌরীনগরে অবস্থিত। মন্দিরটি পুরবেশ্বর শিবমন্দির থেকে ২০০ মি. উত্তর পূর্বে অবস্থিত। মন্দিরটি পূর্বমুখী।
মন্দিরটির দক্ষিণ ও পশ্চিম দিকে ৩ মি. দুরত্বে ব্যক্তিগত আবাসিক ভবন অবস্থিত। পূর্বে রাস্তা এবং দক্ষিণে নালা আছে। মন্দিরটি পূর্বমুখী। 
মন্দিরটি উঁচু ভিত্তির উপরে অবস্থিত। মন্দিরটি হচ্ছে পঞ্চরথ ধরণের এবং বর্গাকার বিমান ও পূর্বদিকে বারান্দা আছে। বিমানের পরিমাপ ৪.৬৫ মি. এবং বারান্দা ০.১৫ মি. চওড়া। উঁচু অনুসারে মন্দিরটি রেখাক্রমে বড়, গান্ধী এবং মস্তক অংশে ভাগ করা। 
উত্তর, পশ্চিম ও উত্তরে তিন দিকে জঙ্ঘ অংশে পার্শ্বদেবতাদের কুলুঙ্গি অবস্থিত। কুলুঙ্গির পরিমাপ ০.৭৫মি. x০.৪৫মি x০.২৯মি.
সংস্কারকাজের সময় দরজার পাল্লা নতুন সংযোজন করা হয়েছে এবং এতে কোন খোদাই নেই। মন্দিরটি নির্মাণের জন্য হালকা ধূসর চুনাপাথর ব্যবহার করা হয়েছে। মন্দিরটি কলিঙ্গ স্থাপত্যশৈলীতে তৈরী। 
মন্দিরটি ওড়িশা রাজ্য প্রত্নতত্ত্ব দপ্তর দশম ও একাদশ ফাইন্যান্স কমিশন এওয়ার্ডের অধীনে সংস্কার করে। সাম্প্রতিক সংস্কারকাজের কারণে মন্দিরটি এখন ভালো অবস্থায় আছে।
উত্তাংশের নালার পানি মন্দিরটির ভিত্তিকে দূর্বল করে ফেলছে যার ফলে মন্দিরটির দীর্ঘস্থায়িত্ব ঝুঁকির মুখে।
ইউরোপের ইতিহাস
ইউরোপের ইতিহাস বলতে প্রাগৈতিহাসিক যুগ থেকে বর্তমান পর্যন্ত ইউরোপে বসবাসকারী জনগোষ্ঠির ইতিহাসকে বুঝায়।
ধ্রুপদী সভ্যতা শুরু হয়েছিল প্রাচীন গ্রীসের নগর রাষ্ট্রের বৃদ্ধির মধ্য দিয়ে। পরবর্তীতে রোম সাম্রাজ্য পুরো ভূমধ্যসাগর কেন্দ্রীক অঞ্চলে আধিপত্য বিস্তার করে। ৪৭৬ খ্রিস্টাব্দে রোম সাম্রাজ্যের পতনের মধ্য দিয়ে মধ্যযুগের সূচনা। ১৪ শতকের শুরুর দিকে জ্ঞানের পুনর্জাগরণ ঘটে এবং এর একটি অংশ প্রচলিত জ্ঞনের শাখা বিজ্ঞান ও ধর্মতত্ত্বের বিরোধীতা শুরু করে। তৎকালীন রেনেসাঁসের গুরুত্বপূর্ণ প্রভাব দেখা যায় আঠারো ও উনিশ শতকের বিভিন্ন ক্ষেত্রে। একই সময়ে প্রোটেস্ট্যান্ট সংস্কার শুরু হয় যার ফলে ইউরোপব্যপী প্রোটেস্ট্যান্ট গীর্জা স্থাপন হওয়া শুরু হয় যার প্রভাব বেশি লক্ষ করা যায় জার্মানি, স্ক্যান্ডিনেভিয়া ও ইংল্যান্ডে। ১৮০০ সালের পর ইউরোপে শিল্প বিপ্লব শুরু হওয়ার পর বিশেষ করে ইংল্যন্ড ও পশ্চিম ইউরোপ সমৃদ্ধ হওয়া শুরু করে। পরাশক্তিগুলো আমেরিকা, আফ্রিকা এবং এশিয়ার কিছু অংশসহ বিভিন্ন স্থানে উপনিবেশ স্থাপন শুরু করে। বিংশ শতাব্দীতে প্রথম বিশ্বযুদ্ধ ও দ্বিতীয় বিশ্বযুদ্ধের ফলে অনেক মানুষ নিহত হয়। স্নায়ুযুদ্ধ ১৯৪৭ থেকে ১৯৮৯ সাল পর্যন্ত ইউরোপেকে প্রভাবিত করে। বেশ কয়েক দফা চেষ্ঠার পর ১৯৫০ সালের পর ইউরোপের অধিকাংশ দেশ মিলে ইউরোপীয় ইউনিয়ন গঠনের পথে এগিয়ে যায়। বর্তমানে রাশিয়ার পশ্চিমের অধিকাংশ দেশই ন্যাটোর আওতাভূক্ত যার মধ্যে মার্কিন যুক্তরাষ্ট্রও অন্তর্ভূক্ত।
ইসলামের প্রাথমিক ইতিহাস
ইসলামের প্রাথমিক ইতিহাস বলতে বুঝায় সপ্তম শতাব্দীতে ইসলামের ইতিহাস। এছাড়াও ৬১০ খ্রিস্টাব্দে মুহাম্মাদের(সাঃ) ইসলামের বাণী প্রচারের সময় থেকে ৬৬১ খ্রিস্টাব্দে রাশিদুন খিলাফতের সময়কাল এবং পরবর্তীতে অষ্টম শতক ও উমাইয়া খিলাফতের সময়কালসহ নবম শতাব্দীতে ইসলামি স্বর্ণযুগও ইসলামের প্রাথমিক ইতিহাসের মধ্যে অন্তর্ভূক্ত।
জহির উদ্দীন আহমেদ
ভাইস অ্যাডমিরাল জহির উদ্দিন আহমেদ (এনডি), এনডিসি, পিএসসি (জন্ম: ১৯৫৭) ছিলেন বাংলাদেশ নৌবাহিনীর প্রধান। তিনি ভাইস এডমিরাল সরওয়ার জাহান নিজাম এনডিইউ, পিএসসি, বিএন এর উত্তরসূরী এবং ভাইস এডমিরাল এম ফরিদ হাবিব, এনডিসি, পিএসসি, বিএন এর পূর্বসূরী।
একজন সফল ন্যাভিগেটর হিসাবে অ্যাডমিরাল জহির প্রায় সব ধরনের জাহাজ ও স্থাপনায় নেতৃত্ব দিয়েছেন। তিনি বিএন এর আধুনিক ফ্রিগেট বানৌজা বঙ্গবন্ধুর  প্রথম কমান্ডিং অফিসার ছিলেন। এছাড়াও তিনি  বানৌজা উমর ফারুক, বানৌজা আবু বকর এর কমান্ডার ছিলেন। কমোডর কমান্ডিং হিসেবে তিনি কমোডোর কমান্ডিং বিএন ফ্লোতিল্লা ও কমোডোর কমান্ডিং চট্টগ্রামের দায়িত্ব পালন করেছেন। তিনি বাংলাদেশ মেরিন একাডেমীর দায়িত্বপ্রাপ্ত হয়েছিলেন এবং বাংলাদেশ কোস্ট গার্ডের মহাপরিচালক হিসেবে দায়িত্ব পালন করেছেন।
২০০৯ সালের ২৬শে জানুয়ারি জহির উদ্দিন আহমেদ বাংলাদেশ নৌবাহিনীর চিফ অফ নেভাল স্টাফ হিসেবে নিযুক্ত হন। এরপর ২০০৯ সালের ৩রা অক্টোবর ভাইস এডমিরাল পদে পদোন্নতি হয়।
এডমিরাল জহির তার অসাধারণ কর্ম দক্ষতার জন্য চিফ অব নেভাল স্টাফ (সিএনএস) প্রশংসা পান।
এডমিরাল জহির শবনম আহমেদকে বিয়ে করেন। তাদের একজন পুত্র ও একজন সন্তান আছে।
আওরঙ্গজেব চৌধুরী
আওরঙ্গজেব চৌধুরী (মূল নাম: আবু মোজাফফর মহিউদ্দিন মোহাম্মদ আওরঙ্গজেব চৌধুরী) এনবিপি, ওএসপি, বিসিজিএম, বিসিজিএমএস, এনডিসি, পিএসসি, হলেন একজন বাংলাদেশী নৌকর্মকর্তা। তাকে বাংলাদেশ নৌবাহিনীর প্রধান হিসেবে নিয়োগ দেয়া হয়েছে যা ২৬ জানুয়ারি ২০১৯ তারিখ থেকে কার্যকর হবে। এরপূর্বে রিয়ার এডমিরাল পদে তিনি বাংলাদেশ কোস্ট গার্ডের মহাপরিচালক হিসেবে দায়িত্ব পালন করেন।
আওরঙ্গজেব চৌধুরী ১৯৫৯ সালের ২৮শে সেপ্টেম্বর টাঙ্গাইল জেলায় জন্মগ্রহণ করেন। তিনি ১৯৮০ সালের ১০ই ডিসেম্বর বাংলাদেশ নৌবাহিনীর কার্যনির্বাহী শাখায় কমিশন লাভ করেন।
তিনি দেশে ও দেশের বাইরে বিভিন্ন কোর্স করেন। তিনি ক্যাডেট প্রশিক্ষণ ও মৌলিক কোর্স জার্মানিতে, সারফেস ওয়ারফেয়ার অফিসার কোর্স মার্কিন যুক্তরাষ্ট্রে, নির্দেশনামূলক কৌশল কোর্স চট্টগ্রাম শিক্ষক প্রশিক্ষণ কলেজে, গানারি বিশেষায়িত কোর্স ভারতে, ক্ষেপণাস্ত্র অস্ত্র সিস্টেম কোর্স চীনে, নেভাল স্টাফ কোর্স জার্মানিতে, সি++ প্রোগ্রামিং ও অপারেটিং সিস্টেম কোর্স ঢাকার আহসানউল্লাহ বিজ্ঞান ও প্রযুক্তি বিশ্ববিদ্যালয়ে, কমব্যাট পদ্ধতিতে যুদ্ধ প্রশিক্ষন (অপারেটর প্রশিক্ষণ) নেদারল্যান্ডসে, জাহাজ নির্মাণ প্রযুক্তি দক্ষিণ কোরিয়ায়, বিএ ও এমডিএস (মাস্টার্স ইন ডিফেন্স স্টাডিজ) কোর্স জাতীয় বিশ্ববিদ্যালয় থেকে এবং বাংলাদেশ উন্মুক্ত বিশ্ববিদ্যালয় থেকে  এমবিএ ডিগ্রী লাভ করেন। বর্তমানে তিনি বিইউপি নিয়ে  তার এম ফিল ডিগ্রী অর্জনে পড়াশোনা করছেন।
তিনি ২০১০ সালে এনডিসি এবং ২০১২ সালে জাতীয় ডিফেন্স কলেজ থেকে ক্যাপস্টোন কোর্স সম্পন্ন করেন। তিনি জার্মান এবং ফরাসি ভাষায় দক্ষ।
তিনি বাংলাদেশ নৌবাহিনীতে বিভিন্ন পদে ছিলেন। ফ্রিগেট ও বিভিন্ন জাহাজের দায়িত্বও পালন করেছেন। তিনি সহকারী প্রধান হিসেবে  নেভাল স্টাফ (অপারেশন) ও একই পদে নেভাল স্টাফ (পার্সোনেল) এর দপ্তরে কাজ করেছেন। কমোডর কমান্ডিং চট্টগ্রাম, কমোডর সুপারিনটেনডেন্ট ডকইয়ার্ড, এনএইচকি এ নৌ সচিব ও পরিচালক, মেরিন একাডেমীর কমান্ড্যান্ট, কোস্ট গার্ড পূর্ব জোন এর জোনাল কমান্ডার ও মেরিন ফিশারিজ একাডেমী, চট্টগ্রাম এর প্রিঞ্চিপাল ইত্যাদি.
তার দীর্ঘ ও প্রসিদ্ধ কর্মজীবনে ১৫টি মেডেল পেয়েছেন। তাদের মধ্যে উল্লেখযোগ্য হলো বাংলাদেশ নৌবাহিনী পদক, অসাধারণ সার্ভিস পদক, বাংলাদেশ কোস্টগার্ড পদক, বাংলাদেশ কোস্টগার্ড পদক (সেবা) ইত্যাদি।
২০১৬ সালের ১৫ ফেব্রুয়ারি তিনি বাংলাদেশ কোস্ট গার্ড এর ডিরেক্টর জেনারেল হন। ২০ জানুয়ারি ২০১৯ সালে তাকে বাংলাদেশ নৌবাবিহনীর প্রধান হিসেবে নিয়োগ দেয়া হয়।
তিনি স্ত্রীরোগবিশারদ ডাক্তার আফরোজা আওরঙ্গজেবকে বিয়ে করেন। তাদের একজন ছেলে এবং একজন মেয়ে আছে।
শফিক-উর-রহমান
শফিক-উর-রহমান একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের সদস্য ও বাংলাদেশ কোস্ট গার্ড এর সাবেক ডিরেক্টর জেনারেল ছিলেন।
শফিক-উর-রহমান ১৯৯৫ সালের ফেব্রুয়ারি মাস থেকে ১৯৯৮ সালের আগস্ট মাস পর্যন্ত বাংলাদেশ কোস্ট গার্ড এর ডিরেক্টর জেনারেল পদে ছিলেন। তিনি নৌবাহিনীর কমোডর হিসেবে অবসর গ্রহণ করেন। এছাড়া তিনি এশিয়ান গ্রুপের পরিচালক এবং প্রহরী সিকিউরিটি সার্ভিস লিমিটেডের নির্বাহী পরিচালক।
শফিক-উর-রহমান বাংলাদেশ জাতীয়তাবাদী দলের নির্বাহী কমিটির একজন সদস্য।
শফিক-উর-রহমান বাংলাদেশ কোস্ট গার্ড এর ডিরেক্টর জেনারেল পদে থাকাকালীন সময়ে কোস্ট গার্ডের ১১ হাজার ১০০ মেট্রিক টন গম দুর্নীতির মাধ‌্যমে বিক্রি করে প্রায় সাড়ে সাত কোটি টাকা আত্মসাতের অভিযোগ উঠে। ১৯৯৮ সালে শফিক-উর-রহমানসহ পাঁচজনের বিরুদ্ধে ক্যান্টনমেন্ট থানায় এই মামলা করে তখনকার দুর্নীতি দমন ব্যুরো। আসামীরা হলেন তৎকালীন কমোডর বিএন এম এম রহমান, লেফটেন্যান্ট কমান্ডার বি এন রাশেদ তানভীর, লেফটেন্যান্ট বিএন এম এস উদ্দিন ও সাব-লেফটেন্যান্ট আশরাফুর হক। ২০১৬ সালের সেপ্টেম্বর মাসে তিনি দুর্নীতি দমন কমিশনের মামলায় গ্রেফতার হন। মামলা দায়ের হওয়ার ১৮ বছর পর শফিক-উর-রহমানকে গ্রেপ্তার করা হয়। যদিও মামলা দায়েরের পরপরই এই বিষয়ে তিনি উচ্চ আদালতে রিট করেন। এরপর রিটের নিষ্পত্তি হওয়ায় তার বিরুদ্ধে গ্রেপ্তারি পরোয়ানা জারি করে বিচারিক আদালত। অভিযোগপত্রে বলা হয়, গ্রামীণ অবকাঠামো সংস্কার কর্মসূচির আওতায় চট্টগ্রাম, মোংলা ও পটুয়াখালী অঞ্চলের বিভিন্ন প্রকল্প বাস্তবায়নের জন্য বিভিন্ন সময়ে দুর্যোগ ব্যবস্থপনা ও ত্রাণ মন্ত্রণালয় থেকে কোস্টগার্ডের অনুকূলে অর্থ বরাদ্দ দেওয়া হয়েছিলো। শফিক-উর-রহমান এই গম ৫ টাকা কেজি হিসেবে ৫ কোটি ৫৫ লাখ টাকায় বিক্রি করেন। অথচ ১৯৯৭-৯৮ অর্থবছর হিসেবে গমের বাজারমূল্য ছিল প্রতি কেজি ১১ টাকা ৬৪ পয়সা।
রাম মন্দির, ভুবনেশ্বর
রাম মন্দির, (ওড়িয়া:ରାମ ଦେଉଳ) ভুবনেশ্বরের কেন্দ্রস্থলে খারবেল নগরের নিকট জনপথে অবস্থিত দেবতা রাম, দেবতা লক্ষ্মণ এবং দেবী সীতার সুন্দর চিত্রযুক্ত একটি মন্দির। প্রধান মন্দিরের সুউচ্চ চূড়াটি রাজধানী শহরের বিভিন্ন অংশ থেকে দৃশ্যমান এবং এটিই এর মূল আকর্ষণ।
ওপেন ইওর হার্ট (গান)
ওপেন ইওর হার্ট আমেরিকান সঙ্গীত শিল্পী ম্যাডোনা-এর তৃতীয় অ্যালবাম ট্রু ব্লু এর একটি গান। এই গানটি অ্যালবামের চতুর্থ গান হিসেবে মুক্তি পায়। মুক্তির পরে গানটি অনেক জনপ্রিয়তা লাভ করে। ম্যাডোনা তার তিনটি অ্যালবাম সফর, হুস দ্যাট গার্ল ওয়ার্ল্ড ট্যুর, ব্লন্ড অ্যাম্বিশন ওয়ার্ল্ড ট্যুর এবং দ্য এমডিএনএ ট্যুর-এ এই গানটি অন্তভূক্ত করেন।
ওপেন ইওর হার্ট গানটি সর্বপ্রথম ফলো ইওর হার্ট শিরোনামে গীতিকার গার্ডনার কোল এবং পিটার রাফেলসন সঙ্গীতশিল্পী সিন্ডি লুপারের জন্য তৈরি করেন। কিন্তু ট্রু ব্লু অ্যালবামের নতুন গান খোজার সময় ম্যাডোনা এই গানটিকে নিবার্চন করেন এবং কিছু পরিবর্তন করে ওপেন ইওর হার্ট শিরোনামে ট্রু ব্লু অ্যালবামের অন্তভূক্ত করেন। এটি ১৯৮৬ সালের জুলাই মাসে ধারণ করা হয় এবং একই বছর নভেম্বর মাসে এটি অ্যালবামের চতুর্থ গান হিসেবে বের করা হয়।
দিশীশ্বর শিব মন্দির
দিশীশ্বর শিব মন্দির ভারতের ওড়িশা রাজ্যের রাজধানী ভুবনেশ্বরে অবস্থিত একটি শিব মন্দির। এর অধিষ্টিত দেবতা হলো একটি চক্রাকার যৌনি পীঠস্থ শিবলিঙ্গ যেটি উপাসনা কক্ষের অভ্যন্তরে প্রতিষ্ঠিত।
এই ১৪দশ শতাব্দীর ব্যক্তিমালিকানাধীন মন্দিরটি একটি ব্যক্তিমালিকানাধীন এলাকায় অবস্থিত, যার পূর্ব, পশ্চিম ও দক্ষিণ - এই তিন পার্শ্ব ব্যক্তিমালিকানাধীন আবাসিক ভবন এবং উত্তর দিক রাস্তা দ্বারা পরিবেষ্টিত।
কলিঙ্গ স্থাপত্য শৈলীতে নির্মিত এই ভবনটির নির্মাণ কৌশলে শুষ্ক চাদোয়া পদ্ধতিতে ললচে কর্দম মৃত্তিকা ব্যবহৃত হয়েছে।
মূল অবকাঠামোর উপর সর্বত্র এবং পার্শ্ববর্তী এলাকায় তৃণ-গুল্ম জন্মানোয় মন্দিরটি একটি বিপজ্জনক অবস্থায় রয়েছে। ছাদ এবং সংযোগগুলিতে ফাটল লক্ষ করা যায়। X এবং XI ফাইন্যান্স কমিশনের অর্থায়নে রাজ্য পুরাতত্ত্ব বিভাগ কর্তৃক মন্দিরটি সংস্কার করা হয়েছিল।
হ্যান্ডিসাইজ
হান্ডিসাইজ হল ৫০,০০০ টন পর্যন্ত ডেডওয়েট এর সাথে ছোট বাল্ক বাহক বা তেল ট্যাঙ্কার জন্য একটি নৌ স্থাপত্য কাঠামো বা পন্যবাহী জাহাজ। যদিও সঠিক টনগেজস অনুযায়ী কোন দাপ্তরিক সংজ্ঞা নেই। হান্ডিসাইজ কখনও কখনও ৬০,০০০ টন এর স্প্যান উল্লেখ করার জন্য ব্যবহৃত হয়, ৩৫,০০০ টন উপরে জাহাজের সাথে হান্ডিম্যাক্স বা সুপাইম্যাক্স হিসাবে উল্লেখ করা হয়।
তাদের ছোট আকারের হ্যান্ডিসাইজ জাহাজগুলি ক্রয় করার জন্য ছোট পোর্টগুলিতে প্রবেশ করে, এবং অধিকাংশ ক্ষেত্রেই তারা 'গিয়ার্ড' হয় - যেমন ক্রেনের সাথে লাগানো - তারা প্রায়ই পোর্টগুলিতে কার্গোগুলি লোড ও স্রাব করে যা ক্রেন বা অন্য কার্গো হ্যান্ডলিং সিস্টেমে অভাবের মধ্যে থাকে।
বৃহৎ বাল্ক ক্যারিয়ারের তুলনায়, হ্যান্ডিসাইজ একটি বিস্তৃত বিভিন্ন ধরনের পণ্যসম্ভার বহন করে। এই জাহাজ ইস্পাত পণ্য, শস্য, ধাতু আকরিক, ফসফেট, সিমেন্ট, লগ, কাঠ এবং তথাকথিত 'বিরল বাল্ক পণ্যসম্ভার' অন্যান্য ধরনের অন্তর্ভুক্ত। তারা সংখ্যায়গতভাবে সর্বাধিক বাল্ক ক্যারিয়ারের আকার, ৪৩ মিলিয়ন টন পন্য পরিবহন করে প্রায় ২০০০ ইউনিট পরিসেবার দ্বারা।
জাপান, কোরিয়া, চীন, ভিয়েতনাম, ফিলিপাইন এবং ভারত, যদিও কিছু অন্যান্য দেশে এমন জাহাজ নির্মাণের ক্ষমতা রয়েছে। সবচেয়ে সাধারণ শিল্প-স্ট্যান্ডার্ড স্পেসিফিকেশন হ্যান্ডিসাইজ বাল্ক এখন প্রায় ৩০,০০০ মেট্রিক টন আকারের সঙ্গে প্রায় ১০ মিটার (৩২ ফুট) গ্রীষ্মের ড্রাফ রয়েছে এবং ৫ টি হাইড্রলিক হ্যাচ কভার ক্রেন রয়েছে যাদের প্রতিটির পন্য হ্যান্ডেলিং ক্ষমতার ৩০ মেট্রিক টন। কিছু হ্যান্ডিসাইজগুলি ডেকের স্ট্যাকগুলিতে লোড করা লোডগুলি সক্ষম করার জন্য স্ট্যাঞ্চেশনগুলির সাথে সংযুক্ত করা হয়। এই ধরনের জাহাজ প্রায়ই 'হ্যান্ডি লোগার' হিসাবে উল্লেখ করা হয়। - নতুন জাহাজের জন্য সাম্প্রতিক আদেশের সত্ত্বেও, হ্যান্ডিযাইজ সেক্টর এখনও প্রধান বাল্ক ক্যারিয়ার সেক্টরের সর্বোচ্চ গড় বয়স প্রোফাইল রয়েছে।
আজ, অধিকাংশ হস্তনির্মিত জাহাজ আঞ্চলিক বাণিজ্য রুটগুলির মধ্যে কাজ করে। এই জাহাজ দৈর্ঘ্য এবং ড্রাফ বিধিনিষেধগুলির সাথে ছোট বন্দরে ভ্রমণ করতে সক্ষম, পাশাপাশি যে বন্দরে কার্গো লোডিং এবং আনলোড জন্য অবকাঠামোর অভাব। তাদের ছোট বাল্ক পণ্যসম্ভার বহন করতে ব্যবহার করা হয়, প্রায়ই পার্সেলের আকারে যেখানে ব্যক্তিগত মালামাল ধারণ করে একটি ভিন্ন পণ্য থাকতে পারে। তাদের শুকনো বাল্ক পণ্যসম্মত লোহা আকরিক, কয়লা, সিমেন্ট, ফসফেট, সমাপ্ত ইস্পাত পণ্য, কাঠের লগ, সার, এবং শস্য কয়েক নাম অন্তর্ভুক্ত।
জ্যাক ইন দ্য বক্স
জ্যাক ইন দ্য বক্স একটি আমেরিকান ফাস্ট ফুড রেস্তোরাঁ চেইন। এটি রবার্ট ও. পিটারসন দ্বারা ১৯৫১ সালে প্রতিষ্ঠিত হয়েছিল। এর সদর দপ্তর ক্যালিফোর্নিয়ার স্যান ডিয়েগোতে অবস্থিত। এর ২২০০টি শাখা রয়েছে যার বেশির ভাগই যুক্তরাষ্ট্রের পশ্চিম উপকূল জুড়ে অবস্থিত।
বার্নিং আপ (গান)
বার্নিং আপ আমেরিকান সঙ্গীত শিল্পী ম্যাডোনা-এর অ্যালবাম ম্যাডোনা-এর একটি গান। এটি ম্যাডোনা অ্যালবামের দ্বিতীয় গান হিসেবে মুক্তি পায়। মুক্তির পরে সঙ্গীত সমালোচকরা গানটির অনেক প্রশংসা করেছেন। এটি বাণিজ্যিকভাবেও বেশ সাফল্য লাভ করেছে।
বার্নিং আপ গানটি ম্যাডোনা নিজেই লিখেছেন। গানটি ম্যাডোনা অ্যালবামের দ্বিতীয় গান হিসেবে ৯ মার্চ ১৯৮৩ মুক্তি পায়।
কপিলেশ্বর শিবমন্দির
কপিলেশ্বর শিবমন্দির ভারতের ওড়িশা রাজ্যের পুরান শহরের কপিলেশ্বর গ্রামের দক্ষিণ পশ্চিমাংশে অবস্থিত একটি শিবমন্দির। লিঙ্গরাজ মন্দির থেকে কপিলেশ্বর গ্রামে যাওয়া কপিলেশ্বর রাস্তার শেষ মাথায় মন্দিরটি অবস্থিত। মন্দিরের অধিষ্ঠাতা দেবতা হচ্ছে চক্রাকার যোনিপিঠের উপর শিবলিঙ্গ। মন্দিরটি পূর্বমুখী এবং এর দেখাশোনার দায়িত্বে আছে কপিলেশ্বর মন্দির ট্রাস্ট বোর্ড। মণিকর্ণিকা দীঘির উত্তর পাড়ে মন্দিরটি অবস্থিত।
স্থানীয় জনশ্রুতি অনুযায়ী এটা সাংখ্যদর্শনের জনক কপিলার জন্মভূমি। তাকে ব্রহ্মার ব্রেন চাইল্ড, বিষ্ণুর রূপ এবং স্বয়ং শিব ভাবা হয়। মন্দিরটির অধিষ্ঠাতা দেবতা কপিলেশ্বর শিব। 
মন্দিরটি ৬০ ফুট উঁচু এবং এর পাশে একটা পাথরে বাঁধানো সিড়িযুক্ত পুকুর আছে। ভুবনেশ্বরের লিঙ্গরাজ মন্দিরের উপকেন্দ্র হচ্ছে কপিলেশ্বর শিব মন্দির। ভারতের অন্যান্য মন্দিরের মত এই মন্দির দুটিও সামাজিক, রাজনৈতিক এবং শিক্ষা সম্পর্কিত কাজকর্মের কেন্দ্রবিন্দু। ২০ শতক পর্যন্ত মন্দিরটি এই অঞ্চলের অর্থনৈতিক, রাজনৈতিক এবং আচারানুষ্ঠানকে নিয়ন্ত্রণ করে । সূর্য্যবংশীয় রাজা কপিলেন্দ্র দেবের রাজত্বকালে ১৪ শতকে মন্দিরটি নির্মিত হয়। তবে কপিলেন্দ্রদেবের শিলালিপি এবং অন্যান্য প্রত্নতত্ত্বীয় ধ্বংসাবশেষ থেকে প্রতিয়মান হয় যে মন্দিরটি ১১ শতকের পূর্বে নির্মিত।
মন্দিরটি প্রথম ব্যবহৃত একই উপাদানে পরবর্তীতে সংস্কার করা হয়। মন্দিরটিতে বিমান, জগমোহন, নাটমন্দির এবং ভোগমন্ডপ আছে। বিমান রেখাক্রমে অবস্থিত। বিমানটির পরিমাপ ১১.৪০ মি. যাতে বড়, গান্দি ও মস্তক অংশ আছে।
পার্শ্বদেবতাদের কুলুঙ্গি উত্তর, পশ্চিম ও দক্ষিণের দেয়ালে অবস্থিত যেখানে পর্যায়ক্রমে পার্বতী, কার্তিক এবং গণেশ। কুলুঙ্গির নিচের তালাগর্ভিকা অংশে নাগনাগীর ছবি খোদাই করা। কুলুঙ্গির উপরের অংশে মুকুটাকারে উর্ধ্বগর্ভিকা আছে। পশ্চিমের কুলুঙ্গি তে চার হাত যুক্ত কার্তিক ত্রিভঙ্গ দশায় পদ্মপাতার উপরে দাঁড়িয়ে আছে যার উপরের হাতে ডমরু ও ডান হাতে ত্রিশুল এবং নিচের বাম হাতে তীর ও ডান হাতে বারদামুদ্রা ধরা আছে। তার মাথায় জটামুকুট এবং কোনায় উড়ন্ত বিদ্যাধারা ও বেদির গোড়ার কাছে পুরুষ পুজারী আনত হয়ে আছে। উত্তরের কুলুঙ্গিতে চার হাত যুক্ত পার্বতী পদ্মের উপর অবস্থান করছে। মূর্তিটি আংশিকভাবে ক্ষতিগ্রস্ত হয়েছে। নিচের বাম হাতে পদ্ম ও ডান হাতে বারদা মুদ্রা এবং উপরের বাম হাতে নাগপাশ ধরা ও ডান হাত ভাঙা। পার্বতীর মাথায় জটামুকুট এবং দুজন নারীমূর্তি শক্তি ধরে আছে। দক্ষিণের কুলুঙ্গিতে চার হাত যুক্ত গণেশ আছে। তার নিচের বাম হাতে পরশু ও ডান হাতে অক্ষমালা ধরা এবং উপরের বাম হাতে মোদক পাত্র ধরা। তার মাথায়ও জটামুকুট আছে।
ললাটবিম্বতে গজলক্ষী ললিতাসনে বসে আছে পদ্মের উপর। তার উভয় হাতে পদ্ম ধরা যার উপর দুটো হাতি দেবীর মাথায় জল ছিটাচ্ছে।
এক্সপ্রেস ইওরসেলফ (গান)
এক্সপ্রেস ইওরসেলফ আমেরিকান সঙ্গীত শিল্পী ম্যাডোনা-এর অ্যালবাম লাইক আ প্রেয়ার-এর একটি গান। এটি অ্যালবামটির দ্বিতীয় গান হিসেবে মুক্তি পায়। মুক্তি পাওয়ার পরে গানটি ব্যাপক সাফল্য লাভ করে।
এক্সপ্রেস ইওরসেলফ গানটি পরিচালনা করেছেন ডেভিড ফিনচার এবং এটি ১৯৮৯ সালের এপ্রিল মাসে ক্যালিফোর্নিয়ার কালভার স্টুডিওতে ধারণ করা হয়। গানটি তৈরি করতে $৫ মিলিয়ন টাকার বাজেট নির্ধারণ করা হয় যা ঐ সময় ইতিহাসে সর্বচ্চ খরচের এবং বর্তমানে তৃতীয় সর্বচ্চ খরচের সঙ্গীত ভিডিও হিসেবে নির্বাচিত হয়।
বাংলাদেশের রেলওয়ে স্টেশনের তালিকা
বাংলাদেশের রেলওয়ে স্টেশনের তালিকা এর মধ্যে রয়েছে:
উসমান (দ্ব্যর্থতা নিরসন)
উসমান ইসলামের তৃতীয় খলফা এবং মুহাম্মাদ-এর একজন সাহাবী।
উসমান দ্বারা আরও নিম্নোক্ত ব্যক্তিবর্গকে বোঝানো হতে পারে:
এনায়েত করিম
এনায়েত করিম (১৯২৭ - ১৯৭৪) হলেন একজন প্রখ্যাত বাংলাদেশী কূটনীতিবিদ। তিনি ছিলেন যুক্তরাষ্ট্রে প্রথম বাংলাদেশী রাষ্ট্রদূত এবং পরবর্তীতে বাংলাদেশের পররাষ্ট্র সচিব হিসাবেও দায়িত্ব পালন করেন। স্বাধীনতা-উত্তর বাংলাদেশের উন্নয়ন ও ভারত এবং পাকিস্তান থেকে প্রত্যাবর্তনে, তথা জনসেবায় অনন্য অবদানের জন্য ১৯৭৭ সালে তিনি মরণোত্তর স্বাধীনতা পুরস্কার লাভ করেন।
এনায়েত করিম মেট্রিকুলেশন পরীক্ষায় প্রথম স্থান অধিকার করেন এবং পরবর্তীতে ঢাকা বিশ্ববিদ্যালয় থেকে অর্থনীতিতে স্নাতক সম্পন্ন করেন।
জনসেবায় অনন্য অবদানের স্বীকৃতি স্বরূপ তিনি ১৯৭৭ সালে স্বাধীনতা পুরস্কার লাভ করেন।
ক্যাম্পে
“ক্যাম্পে” শব্দটি এসেছে গ্রীক শব্দ “” থেকে। কেম্পসস শব্দের বাংলা অর্থ ভাঁজ। শরীরকে যেকোনো ভাঁজে ভাঙ্গার ক্ষমতাই এ ধরনের নামকরণের কারণ। তবে কিছু কিছু ক্ষেত্রে ক্যাম্পেকে ভয়ঙ্কর কুটিল হিসেবেও ব্যাখ্যা করা হয়েছে।
গ্রীক দানবী ক্যাম্পে অথবা টারটারাসের নিম্ফ নামেও পরিচিত। তবে মূলত ক্যাম্পে হচ্ছে একটি স্ত্রী ড্রাগন ।ক্যাম্পের দেহের ঊর্ধ্বাংশ হচ্ছে একজন সুন্দরী মহিলার মত, নিম্নাংশ এক দৈত্যাকার ড্রাগনের 
মত আর তার দেহের মধ্যভাগে রয়েছে বিভিন্ন প্রজাতির পঞ্চাশটি হিংস্র প্রাণীর মাথা।
ক্রোনাস যখন তার পিতা ইউরেনাস কে পরাজিত করে তার সহোদর হেকাটনখেইর ও সাইক্লপ্সদের টারটারাসে বন্দী করেন, তখন তিনি ক্যাম্পেকে নিয়োজিত করেন তাদের প্রহরী হিসেবে। পরবর্তীতে জিউস যখন টাইটানদের সাথে যুদ্ধে লিপ্ত হন, তখন তিনি সাইক্লপ্সকে মুক্ত করার লক্ষ্যে ক্যাম্পেকে হত্যা করেন।
২০০৮ এশিয়া কাপ
২০০৮ এশিয়া কাপ (স্টার ক্রিকেট এশিয়া কাপও বলা হয়) জুন ২০০৮-এ পাকিস্তানে অনুষ্ঠিত হয়।কাপটি ২০০৬ এ হওয়ার কথা থাকলেও আন্তর্জাতিক ব্যস্ততার জন্য ২০০৮ এ হয়। এটি ছিলো সর্বমোট ৯ম এবং পাকিস্তানে অনুষ্ঠিত হওয়া প্রথম এশিয়া কাপ যেখানে ৬ টি দল ভারত, পাকিস্তান, শ্রীলংকা, বাংলাদেশ ও দুইটি এশীয় সহযোগী দেশ সংযুক্ত আরব আমিরাত এবং হংকং অংশগ্রহণ করে। ফাইনালে শ্রীলংকা ভারতকে ১০০ রানে হারায়।
৬ টি দল ৩টি করে মোট ২টি গ্রুপে ভাগ হয়ে খেলে।যেখান থেকে প্রতি গ্রুপের সেরা ২টি দল সুপার ৪ এ যাবে।সুপার ৪ থেকে শীর্ষ দুটি দল ফাইনাল খেলে।
যার মধ্যে গ্রুপ এ তে ছিলো বাংলাদেশ,শ্রীলংকা ও সংযুক্ত আরব আমিরাত।
গ্রুপ বি তে ছিলো ভারত,পাকিস্তান ও হংকং
মডার্ন টাইমস (চলচ্চিত্র)
মডার্ন টাইমস হল ১৯৩৬ সালে মুক্তিপ্রাপ্ত নির্বাক হাস্যরসাত্মক চলচ্চিত্র। এটি রচনা, প্রযোজনা ও পরিচালনা করেছেন চার্লি চ্যাপলিন। এই ছবিতে দেখানো হয় চ্যাপলিনের লিটল ট্রাম্প সত্তা আধুনিক শিল্পায়িত পৃথিবীতে বেঁচে থাকতে সংগ্রাম করে যাচ্ছে। ছবিতে মহামন্দা চলাকালীন বিপুল সংখ্যক মানুষের কর্মসংস্থান ও আর্থিক অবস্থার জন্য হতাশার চিত্র তুলে ধরা হয়েছে, যাকে চ্যাপলিন আধুনিক শিল্পায়নের সামর্থ্যের জন্য বলে বিবেচনা করেন। এতে অভিনয় করেন চার্লি চ্যাপলিন, পলেট গডার্ড, হেনরি বার্গম্যান ও চেস্টার কঙ্কলিন।
"মডার্ন টাইমস" চলচ্চিত্রটি "সাংস্কৃতিকভাবে গুরুত্বপূর্ণ" বিবেচনায় লাইব্রেরি অব কংগ্রেস ১৯৮৯ সালে ছবিটিকে মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। ১৪ বছর পরে, ২০০৩ সালে কান চলচ্চিত্র উৎসবে "প্রতিযোগিতার বাইরে" বিভাগে প্রদর্শিত হয়।"সিটি লাইট্‌স" চলচ্চিত্র নিয়ে ইউরোপে গেলে মহামন্দার প্রভাবে মহাদেশটির শোচনীয় অবস্থা দেখে এবং মহাত্মা গান্ধীর সাথে আধুনিক প্রযুক্তির নিয়ে আলোচনা থেকে চ্যাপলিন "মডার্ন টাইমস" ছবি নির্মাণের অনুপ্রেরণা লাভ করেন। চ্যাপলিন বুঝতে পারেন নি গান্ধী কেন এর বিরোধিতা করছে, যদিও তিনি তা মঞ্জুর করে নিয়েছেন যে "শুধুমাত্র মুনাফার জন্য মেশিনের ব্যবহার" অনেক মানুষকে বেকার করে দিয়েছে এবং তার জীবন বরবাদ করেছে।
চ্যাপলিন তার প্রথম সবাক চলচ্চিত্র নির্মাণের প্রয়াসে ১৯৩৪ সালে সংলাপ রচনা করেন এবং কয়েকটি সবাক দৃশ্য ধারণ করেন। পরে তিনি তার এই প্রচেষ্টা বাতিল করেন এবং সামঞ্জস্যপূর্ণ শব্দ ও বিরল রকমের সংলাপসহ নির্বাক চলচ্চিত্রে ফিরে যান। চলচ্চিত্রের দৃশ্যায়ন শুরু হয় ১১ অক্টোবর ১৯৩৪ এবং শেষ হয় ১৯৩৫ সালে ৩০ আগস্ট।
দাপ্তরিক নথিপত্র অনুযায়ী চলচ্চিত্রের সুরায়োজন করেছেন চ্যাপলিন নিজে এবং তার সহকারী ছিলেন আলফ্রেড নিউম্যান। রোম্যান্স থিমটিতে পরবর্তীতে গীত প্রদান করা হয় এবং "স্মাইল" শীর্ষক গানটি পপ গানে মানদণ্ড হয়ে ওঠে। গানটি প্রথমে রেকর্ড করেন ন্যাট কিং কোল। পরে স্যামি ডেভিস জুনিয়র, হার্ব জেফ্রিস, ডিন মার্টিন, টনি বেনেট, ট্রিনি লোপেজ, এরিক ক্ল্যাপটন, বারবারা স্ট্রাইস্যান্ড, ডায়ানা রস, মাইকেল বাবল, পেটুলা ক্লার্ক, লিবারেস, জুডি গারল্যান্ড, মেডেলিন পেরোয়া, প্লাসিডো ডোমিঙ্গো ও ডিয়নে ওয়ারউইক, মাইকেল জ্যাকসন এবং রবার্ট ডাউনি জুনিয়রসহ অনেক শিল্পীরা গানটিকে কভার হিসেবে ব্যবহার করেন।
জালাল উদ্দিন (দ্ব্যর্থতা নিরসন)
জালাল উদ্দিন নাম দ্বারা নিম্নোক্ত ব্যক্তিবর্গকে বোঝানো হতে পারে:
বৈমুখেশ্বর মন্দির
বৈমুখেশ্বর শিবমন্দির, যা বাইমোওসুরা মন্দির নামেও পরিচিত করা হয়, উড়িষ্যা রাজ্যের রাজধানী ভুবনেশ্বরের ওল্ড টাউন শহরের তালবা বাজারে অবস্থিত। মন্দিরটি ১০.০০ মিটার দূরত্বে পূর্ব প্রবেশ পথেক বাম দিকের রাস্তা জুড়ে লিঙ্গরাজ মন্দিরের সামনে অবস্থিত। মন্দির পশ্চিম দিকে মুখোমুখি, এটি একটি জীবন্ত মন্দির এবং একটি নিষ্ঠিত দেবতা একটি শিভ লিঙ্গ, একটি বৃত্তাকার বেদির সাথে গাঁথনির কেন্দ্রস্থলে অবস্থিত। বর্তমানে রাস্তার স্তর থেকে ১.৫০ মি নীচে মন্দিরের প্রবীত্র স্থানটি অবস্থিত। এই মন্দির সম্পর্কে প্রচারিত করা হয়েছে যে একটি সম্প্রতি উদ্ধারকৃত মন্দির। এটি ১০ ​​তম শতাব্দীতে নির্মিত হয়েছিল। মন্দির স্থানীয় দোকানদারদের দ্বারা পরিচালিত হয়।
স্থানীয়রা কেশারিস (সোমভস্মিস) থেকে মন্দিরের নামকরণ করেন। মহা শিবরাত্রি বা সিভেরত্রি, সংক্রন্ত, জালাবৃষের মত অন্যান্য উৎসব পালন করা হয় মন্দিরটিতে।
মন্দিরের উত্তর এবং দক্ষিণ দিকে রয়েছে দোকানগুলি, পূর্বদিকে আবাসিক ভবন এবং পশ্চিমে রাস্তা দ্বারা ঘেরা। পশ্চিমে প্রবেশদ্বার ব্যতীত সমগ্র মন্দিরটি বাদাটির বারান্দা অংশে সমাহিত করা হয়। তাই মন্দিরের স্থল পরিকল্পনাটি নির্ণয় করা যায়নি। তবে এটি পঞ্চরথকে কেন্দ্রীয় পাহাড়ের সাথে পরিকল্পিতভাবে এবং আব্রাহার উভয় পাশে অরণ্য এবং কণিকা পাগাগুলির সাথে সংযুক্ত করা হয়। বর্তমান রাস্তার দিক থেকে ১.৫০ মিটার নিচে অবস্থিত প্রস্তরের নিচে নেমে আসা পাঁচটি পদক্ষেপ রয়েছে। বর্ধিতকরণে, ভিমানা রেখা দেউল এবং বারান্দা থেকে মস্তকা পর্যন্ত উচ্চতা ৭.০০ মিটার। গণ্ডি ৫.০০ মিটার এবং মস্তকা পরিমাপ ২.০০ মিটার উচু।
গণ্ডী কোন ভাস্কর্যের অলঙ্করণ থেকে বঞ্চিত হয়। সংস্কারের সময় মন্দিরটি লাল রঙের ধৌত করা হয়েছে। দরজার তিনটি উল্লম্ব ব্যান্ড দ্বারা সজ্জিত এবং নদী দেবতাগুলি সাধারণত নবগঠন স্ল্যাবের উভয় পাশে দরজার ফ্রেমের উপরের অংশে পাওয়া যায়। দরজার চৌকাঠ ১.৭২ মি উচ্চ x ১.৩০ মি প্রশস্ত। গঙ্গা বামদিকে দরজার ফ্রেম বা কপাট এবং যমুনার ডান পাশে পাওয়া যায় তারা নিজ নিজ বাহুর পাশে হাত দিয়ে উঁচুতে দাঁড়িয়ে থাকে এবং উঁচু আচ্ছাদিত আঙ্গুলের ভাঁজটি মুকেশার সংলগ্ন একটি উদাহরণ হিসাবে থাকে। তাদের চুল শৈলী চিত্রিত এবং তাদের মুখ একটি অভিন্ন নরম এবং উষ্ণ হাসি দ্বারা উদ্ভাসিত হয়। উভয় বাম আবেদক সঙ্গে যুক্ত হয়। দরজার পাশে সাভিত্য দ্ব্পারপালা উভয় পাশে পাওয়া যায়, যার উপরের অংশগুলি কেবল দৃশ্যমান।
ললিটভিমা একটি গাজা-লক্ষ্মী চিত্র রয়েছে। দেবতা তার দুই হাত দুটি পায়ের উপর বসে আছে যার উপর হাতি উভয় পাশে দাঁড়িয়ে আছে। দার্জিলিংয়ের উপরে ১.৮৫ মিটার পরিমাপের আর্কট্রেভিভ নবগঠিত। তিথেশ্বর মন্দিরে দেখা যায় যে কেতু তাঁর হাঁটুতে পূর্ণ চিত্রে রূপায়িত হয়েছে।
মন্দিরের নির্মাণের জন্য ব্যবহৃত নির্মান উপাদানটি মোটা গাঢ় বালিপথ। নির্মাণ কৌশল হল শুষ্ক চৌধুরী এবং কলিঙ্গ শৈলী । দরজার উপরের অংশে নদীর দেবী পাওয়া যায়। এটি ভুবনেশ্বরের মন্দিরের একটি ব্যতিক্রম। সাধারনত তারা দ্বারপালদের পাশে দরজার পাশে পাওয়া যায়।
মেঘেশ্বর মন্দির
মেঘেশ্বর মন্দির ভারতের ওড়িশা রাজ্যের রাজধানী ভুবনেশ্বরে অবস্থিত ১২দশ শতকের একটি শিব মন্দির। এই মন্দিরটি ভুবনেশ্বর শহরের ট্যাঙ্কাপানি রোড এলাকায় অবস্থিত একটি জীবন্ত মন্দির।